Loas Ram Ih Christian Pawl Dinhmun - Chinland Today Media\nLoas Ram Ih Christian Pawl Dinhmun\nDecember 23, 2012 10:05 am·0 comments\nWashington D.C. (International Christian Concern) : Human Rights Watch for Laos Religious Freedom (HRWLRF ) timi pawlkom, US ram Tennessee ih um pawl ih an zohfiahnak ih an tarlang mi cu, Laos ram ih Christian pawl cun nekcepnak an tuar vivo ti asi. Laos ramsung ih um Christian pawl cu, Communist cozah cun hremnak le siatsuahnak a phunphun a pe ringring nan, tui ni ah Christian an karh vivo thotho.\nCumi cu an hmuh tik ah, Communist hruaitu pawl in Christian pawl cu a hlan ih an zumnak ih kirsal ding in nitin an forh ringring. Tuizarh sung ah, Laos ramsung ih Savannakhet ramthen sung ih um Christian mi 200 rual cu, cozah lam thuneitu pawl in, hlanlai ih an zumnak ih kirsal ding in an forh hai ih, culawng hman silo, Laos ram ih an biaknak ih an tuahnak hmun ah lo theihlo in an telter hai. Hiti ih an ti hi October thla hrawng khan an thok zo asi.\nAllowmai ih um zumtu pawl hnen khal ah, “ Nan zumnak nan bansan lo asi ah cun, tu ih na pastor kan lo kaihsak mi pawl hi tuihnu kum 3 sung thawn kan thlak bet ding. Curuangah nan hruaitu nan hum duh asi ah cun nan zumnak bansan uh” ti in an hro hai. An pastor 3, Bountert, Adang le Onkaew pawl su September 11 ah khan an kai ih tu ah thawnginn sung ah an um rero lai asi.\nBible Siartlangnak Ruangah Uzbekistan Ah Christian Pawl Kai\nUzbekistan : Uzbekistan ramsung ih Christian pawl neksawknak um vivo mi ah, tuithla ni 1 ni ah, zumtu mi 80 tluk cu, an ram sung Bostanlyk h um ih tipi kap ( Simurg Resort ) ah holiday an hmangtlang ih, cutawk ah an zaten Bible siartlangnak an neih cu police pawl in an duhlo ruangah an zaten an kai ih, thusuhnak an nei hai.\nPathian Thu reltlangnak, thusimnak, Bible siartlangnak le hlasaktlang nak an neih nak ah police 12 an ra ih, cupawl cun duhduh nak ah biaknak thawi pehpar mi tuah sian asilo thu leh, hivek tuah ding asi ah cun, cozah ih a siannak hmun ah tuah ding asi ti in an ra ti thu an lak ih telve, hmin lang duhlo cun Morning Star News ah asim.\nPolice pawl in thusuhnak le thusimnak an neih thluh hnu ah, an kenmi lak ihsin Bible 30 le Christian hlabu 100 an laksak ih, an kutzung an zaten namter khal an si theh.\nSaudi Arabia Ram Tlawng Cabu Pawl Ah Christian Hmuhsuamnak Ngan\nIndonesia Christian Pawl In President Hnen Ah Dilnak Nei\nKazakhstan Ah Biakinn Kharsak


Chin raltlan pawl ṭulsambikmi hrangah Mizoram Minister an bia - Falam Online Media\nChin raltlan pawl ṭulsambikmi hrangah Mizoram Minister an bia\nKawlram buainak ruangah raltlan dinhmun in Mizoram ih beutu Chin raltlan hrangah tuhlan ihsin pawlkom zawngin siseh bulbak khalin bawm thei danding tawlrel sak rero an si ih, atu khalah US ihsin Mizoram lam tlawngtu Chin mino pawl cun Kawlram raltlan hrang hmalaknak nei in Mizoram Health Minister Dr. R.Lalthangliana an tong tiah theih a si.\nMizoram Minister tongnak ih telvetu Justin Thang cun “kan vahvaih nakah kum upa tamzet nih an simmi cu, Mizoram cozah in umnak ding hmun in tawlrel sak, ei-ding in-ding in pek, kan lung a awituk.”\n“Asina’n, nat caan ih sibawi hmuh awnak le ṭul caan ih siivai laak hruak ding a um lo tikah har kan tituk an ti. Cuhleiah numi tampi cu nu daan nei an si ringring tikah an ṭulsammi tampi daih aw loin an um theu.”\n“Cuih thuhla cu Mizoram Health Minister Dr. R.Lalthangliana hnen ah kan sim thei ih, khawkhan hmalaknak nei lohli kan tum ding in ti ih kan lungawi zet” tiah a ti.\nCuhleiah an ton mi Minister cu harhdamnak lam lawng siloin fimzirnak lam khal kai cihtu a si ih, raltlan pawl tlawng ṭhate`n kai theinak dingah nor vivo kan zuam ding ti`n Justin Thang cun a rel bet hrih ih, thu feh tluang thei dingin mipi hnen ah thlacambawm a dil cih a si.\nHealth Minister Dr. R.Lalthangliana va tongtu ah Justin Thang, Shin bia le S. Hu Lian tipawl an tel ti`n thuthang kan thei.\n← Benjamin Sum in “Pathian Fa” timi hla thar a phuah suak dan maksak a rel\nFalam peng, Rih zin bomb puak ah mipakhat hriam tuar →\nRalkap kut sungin Paralṭha Salai Lal Dan Sang ih Ruak an la suak thei\nKhuatlang mipi him thei nak ding hrangah CNO/CNDF in theihternak ca an suah\nJuly 19, 2021 Ni Hnem Sung 0\nHrial theih lo mi Falam peng Doawknak ih Nunnak liam pawl Upat an pe


Radhakrishna V, Radhakrishnan CN, Kabilan HK, Chandrappa AB, Vasudevan S. Limb salvage in an extensive, complicated vascular lesion of the arm in an infant. J Indian Assoc Pediatr Surg [serial online] 2020 [cited 2022 Jan 27];25:121-5. Available from: https://www.jiaps.com/text.asp?2020/25/2/121/276934


Prophet Mohammed zuklem ruangah Tlawng saya Hngawngtan in that tuar | Falam Online Media\nFrench khawpi Paris thawn km 30 hrawng hlat nak, Conflans-Sainte-Honorine ih lailak Tlawng saya pakhat cu Prophet Mohammed cartoon zuklem hmang in tlawngta pawl zirhhmuhnak a nei ruangah Lu tan bul in that a tuar.\nOctober 16, French ram zaanlam nazi 5 hrawng ih thilthleng a siih a thattu siding zum um mi kum 18 mi cu palik kaih hrial in a tlan ruangah meithal thawn an kap that.\nMuslim ṭhenkhat cun Prophet Muhammad cartoon lem tuah cu pathian thangsiatnak ciikhat a si tiih ruah nak an nei ruangah tuvekin tualthatnak a suak siding an zum.\nHmin phuang duhlo mipakhat cun, “Tlawng saya hin kan dung ni 10 hrawng ah Prophet Muhammad cartoon zuklem tuah a thiang maw, thianglo timi thawn pehpar in thu reltlangnak nei a tum mi thu ah le a zuklem a tuah mi thu ah hringhronak ca a dong ih, tu ah, hivekin that a tuar mi a si” tiah MCTimes hnen ah a sim.\nHih tualthatnak cu ralhraang lungput nei cangvaihnak ciikhat a si ti`n French ram cozah pi in a au pi ih mithattu siding zum um pa` nu le pa le minung 7 pawl cu thusutnak nei dingin ṭuanvonei pawl in an kai tiah MCtimes in a ngan.\n← Justin Bieber ih Kedam zuar cu minute 90 sungah a cem faifilik thluh\nCNLD Hmin Hmang Thup Tu Party fate Le Palai An Um – Salai Ceu Bik Thawng →\nUS presidential debate lai ah Thilmak Danglam thuthang a suak\nJoe Biden in Bible par ah Kut suang in 46th US President sinak a cohlang


Pope Francis in mangbangza thluasuah dil cio dingah a sawm March 28, 2021 | Radio Veritas Asia\nPope Francis in mangbangza thluasuah dil cio dingah a sawm\nPope Francis in “Palm Sunday” tiih kawh mi thluhfau Puai Zarhpi ni cu corona nathrik ruangah rikhiah mi St. Peter Basilica Biakinn pi ah an rak tuah. Cu vek in leitlunhuap ih um taan leng lo a um mi pawl cun caanserh cu Tv le radio pawl ih thlah mi pawl in an rak tel.\nUpat nakin mangbangnak ah\nPope Francis in thuthangtha a sim nak ah kan nih cu Jerusalem ih Bawi Jesuh a rat tikah lungawi zet in kan hmuak. Thinglamtah ah thah a tuar ding ti mi thuthennak a hmuh tikah a riah a siat thu, mipi pawl in “Hosana” tiin an hmuah hnu ni rei lo te ah “Thinglamtah par ah that aw” tiih au-aw kan theih thei thu, mipi in Bawi Jesuh cu an upat ko nain an mah le an mah Bawi Jesuh thawn mangbang ter dingih on a si lo thu, thilcang hman hmuh a theih thu a rak hlawm.\nHi hman mi pahnih cu an bang aw lo ih upat nak cu mai duh nak le ruahsannak pawl ih dungthlunnak a si ih mangbang nak cu kan thinlung ruahnak le nunram thleng ter nak a si.\nKan nih khal upat nak ihsin mangbang nak ti mi tiang thleng dingin hniksaknak cohlang dingah Bawi Jesuh parih upat nak hnak ih tam deuh in Bawipai keneh vek in feh ve uh si.\nTangdornak thawn huham langter nak\nBawi Jesuh cu farah harsatnak le thihnak a cohlang ih ningzahnak ruangah thawm huham in hlawhtlinnak a rak ngah ih kan nih khal upat nak le hlawhtlinnak hawl nak pawl hrial a tul.\nHi vek in milai pawl ih a thuk zet mi dinhmun ah Bawipai a rak tuar nak cu kan hrangah a si ih hi vek ih milai pawl ih hmuhton mi umnak le sambaunak pawl ih a thuk bik mi dinhmun ah Bawipai tuar nak cu kan mai hrangah a si ih harsatnak kan ton caan ah siseh, kan thih ah siseh, in tan men lo in hmai kan nor nak pawl le thubuai pawl in in rundam dingah a si thu Pope Francis in a rak sim.\nThluasuah dil uh!\nPope in “mangbangnak a um nawn lo mi zumnak cu a hlo thei” tiin a rak sim. Bawi Jesuhih duhdawtnak cu ngaidam ringring nak le a thar mi caan remcang pawl a ngah ter tu mangbangza pawl an si ti theih sal a tul” tiah sim phah in mangbangza thluasuah co dingah Thinglamtah zoh in Pathian ih siar cawk lo a duhdawtnak thawn thangphok nak co dingah, kan sual sir nak pawl, beidong nak pawl tanta dingah mi tinkim a rak sawm.\nA tum zet mi Pathian ih duhdawtnak\nPope Francis in “Bawi Jesuh hi mangbang cio uh si. Cu lawng ah kan nung sal thei ding” tiah a rak sim. Kan kiangkap ih um hnon a tuar mi le tanta mi pawl cohlang thei dingah mangbangnak thluasuah in in bawm a si.\nKan nih cun Bawi Jesuh kan duhdawt. Dik lo ih hremnak a tuar tu le hnon a tuar mi kan unau pawl hnenah Bawipa a um.\nPathian ih Fapa a si\nBawi Jesuh a thih lai a hmu tu Rome ralkap in “Hi pa cu Pathian ih Fapa a si” tiih tong mi in Bawi Jesuh hnen a lungawi thu le a ton dah lo mi duhdawtnak hmuhnak cu a mai mangbangnak a si thu cu a tum zet mi teette a si tiin Pope in a rak sim.\nBible Cathianghlim sungah Bawi Jesuih mangbangza a huham cahnak pawl le a tuah tuannak pawl cu upat tlak zet mi pawl a rak langsar ter.\nAsinain, Bawi Jesuh in cu pawl cu dai ten um dingih thu a pek thu, ziangahtile Bawipai thawm huham tih zah dingah le upat ding lawng an rak zuam ruangah a si.\n“Pathian in a mah le a mah a langhngan aw ter ih duhdawtnak thawn a uk” ti mi theihthiamnak cu nuam ten a thangso ter.\nKan nih khal Thinglamtah kehram ah um in, Thinglamtah par ih thah a tuar tu Bawi Jesuh zoh in “Bawipa cu Pathian ih Fapa a si. Bawipa cu kan Pathian a si tiah ti uh si” tiin Pope Francis in sim phah in a thusim a rak cawl.


DAR025A2BDB in Black by Danby in Berwick, PA - Danby 2.5 cu. ft. Compact Refrigerator


Kalaymyo : Natchaung kiang ih Doawknak ah Ralkap 6 thi in Mipi lam 1 nunnak liam - Falam Online Media\nKalaymyo : Natchaung kiang ih Doawknak ah Ralkap 6 thi in Mipi lam 1 nunnak liam\nMarch 31 thlacem ni ah Sagaing ramṭhen,Kalay myone, Natchuang khua in 5 falung hrawng hlatnak ah ralkap le mipi an kapaw ih hriamhrei hmanrua thlauaw zet cingin mipi lam in ralkap 6 an kap that tiah Mizzima thuthang in a phuang.\nRalkap cetcangdan tuar thei nawn loin Kalaymyo mipi cun March 28 ah hriamhrei neihsun hmuahhmuah phorh in ralkap pawl an do thok.\nCuih ni ah Chinmi miralṭha 3 kan sung ih ralkap lam khal amalbik 4 an thi tiah a hmutu pawl in an sim.\nKalay sehvel ih khuami pawl khalin hriamhrei an neihsun hmuahhmuah suah in le a fim zawng in (ralkap motor kham dingin thingkung an hau tluk) ralkap an rak do ve ih March 29 le 30 ni ah Kalay-Gangaw ziin ah ralkap le mipi an kapaw.\nCutin, March 28 ihsin thok Kalay sehvel ah nitin kapawknak a um ih thlacem ni March 31 ih ralkap le mipi kapaw cu suun nazi 1 in zaanlam nazi 7 hrawng tiang a siih nasazetin nazi 6 kimzik an kapaw.\nCumi ah ralkap lam cun santhar meithal cangkang hmangin nasa zetin an kap nan mipi lam in kum 18 mi Mg Khine Zaw Win a nunnak a liam ih ralkap lam cu mi 6 rori an thi tiah Mizzima thuthang in a phuang a si.\n← Kum 5 mi naute pawngsual thattu cu TNLA ralkap in Thih Daan Tat\nChaungkhuah Doawknak ah Pu Ram Hlur nunnak liam →\nRalhraang SAC ralkap in Sagaing PDF sakhaan luhcilh, mipi ralkap 8 kap that\nOctober 17, 2021 Ni Hnem Sung 0\nYangon-Mawlamyine Tlangleng lamzin ti siat tum


Inn Dunglam Ah - Chinland Today Media\nInn Dunglam Ah\nJuly 16, 2009 10:23 am·0 comments\nCuruangah ka duhdawtmi u le nau pawl, tlu lo dingin hngetzet in ding uh. Pathian hna cu taimazet in ttuan ringring uh; Bawipa ih hnattuan cu alak a si dah lo, ti nan thei. -1Korin.15:58\n– Saam 16-17\n– Tirhthlah 20:1-16\nKan hnattuannak hmun cu khua a saa, a baal, a rim le a sia. Project hnattuannak ah peng thawng tampi khual kan tlawng ih atu fang cu hnaset pawl ih tlawnginn dunglam sii kan thuh. Hih tlawnginn dunglam a hmutu cu hrampi aattu pawl le ek-inn khur laitu pawl lawng an si.\nMino kan si nain felzet in sii cu kan hnih thluh. Melissa in, “Zo hman in an hmu dah cuang lo ding nain Pathian in a hmu ding, curuangah zoh mawizet in tuah uhsi! a ti. Cuti’n hna cu tthazet in kan ttuan suak thei.\nVei hnihkhat cu cabuai hmai ah kan to ih zohman in kan hnattuanmi in thei lo ti’n kan ruat. Kawhhran ih tualleeng tlawng ah nauhak ttapmi ka kilkhawi caan a um. Zianghman thei lemlo in a ttha theibik in Khristian nun cun ka nung.\nKan hnattuan cu inn dunglam ah zo ih hmuh lonak hmun ah tla a si thei men. Asinan cumi ttuan dingin Pathian in in kawh a si ahcun kan thinlung zate’n kan ttuan a ttul. In kawhnak hrekkhat pawl cu midang duhdawt (1Pet.4:8), mikhual zoh tthat (c.9), kan talent midang hrangah hman (c.10), kanmah hrangah si loin Pathian in thangtthatnak le sunlawinak co dingin Pathian ih thazaang thawn hnattuan ding tivek pawl tla an si.\nPathian in a hmuhmi parah a lung a tong timi hi a thupimi a si.\nTuih ni ziangti’n Bawipa kan rian,\nMidang ih in zoh le in hmuh lo hman ah;\nJesuh ih sal pawl kan hnattuan cu,\nZiangkim ah Amah lungawiter ding hi a si.\nKhrih ih theih lomi A hrangih hnatuan timi a um lo.\nFingkhawi Lomi Hmun pawl\nTlaak Ding Ttihnak\nNa Khawl Maw, Na Ret Khawm?


Carlo WA, Ambalavanan N. The umbilicus. In: Kliegman RM, Stanton BF, St. Geme JF, Schor NF, eds. Nelson Textbook of Pediatrics. 20th ed. Philadelphia, PA: Elsevier; 2016:chap 105.


Leilungpi hum duh ah Japan in Thing thawn tuah mi satellites a salh tum | Falam Online Media\nLeilungpi hum duh ah Japan in Thing thawn tuah mi satellites a salh tum\nJapan hrambun Sumitomo Forestry company le Kyoto University cun Thing thawn salh mi satellites tuah an tum.\nBoruak le nikhua phunphun lak ah olaiten a siatral thei lo mi Thing hman dan zirzoinak an nei thok ih kum 2023 hrawng ah tuah suak thei an tum.\n“Kan tuahtum naksan cu Leilungpi boruak thiangfaiter duh ruang bikah a si. Boruak par ah satellites siat mi tamzet an um ih a ṭhen cu Lei lam pan in an tlak sal. Leipar boruak daatkhu lak ah a kang nan a ṭhir them pawl cu boruak par ah kum teelin an tang. A ṭhen cu lei ah an tla lan. Boruak borhbahtertu ah an cang.”\n“Thing satellite cu Leilung lam pan in a tla sal khalle ṭihnung mi chemical suak loten boruak daatkhu lakah a kang ziamral men ding” tiah Kyoto University ih tlawng saya Japanese astronaut Takao Doi in BBC hnen ah a sim ih “a hmasa ah satellite model kan tuah ding. Cun flight model kan tuah bet ding” a ti.\nTuhlan kum 400 hrawng ih dinsuah a si mi Sumitomo Group ih telve Sumitomo Forestry company cun nisa, nikhua sia lak khal ih olaiten siatral theilo, Thing thawn pehpar mi zir nak an nei lai ih, an tuah ṭuan mi an hlawhtling a si le Thing thawn salh mi satellite tuah hmaisabik an si ding.\nSpace junk (Boruak ih hnawmhne)\nIT san a si vekin spacecraft le satellite cu boruak par ah tuletu thlah rero a si ih a ṭhen cu Lei par ah an tla sal.\nCuruangah mithiam pawl cun kan boruak a bal sinsin ding ti an phang zet. Cuhleiah cuih hnawm bal pawl cun satellite thlah thar mi an siatsuah ding ti an phang zet.\nWorld Economic Forum ih tarlang mi vek a si le boruak par ah hin khat le khat pehtlaihawknak hrang ih thlah mi satellite, Television hrang, nikhua tahnak tvk hrang ah Leitlun ram 40 hrawng ih thlah mi satellites 8,900 a um zo ti a si.\n#Japan Aiming to Launch #WoodenSatellites by 2023 to Reduce #SpaceJunk https://t.co/WYGO4Lt0Q6\n(📸: ESA) pic.twitter.com/A9gkBelKTR\n— The Weather Channel India (@weatherindia) January 1, 2021\nTudinhmun ah Leilungpi hel tu satellite 6000 a um ti a si ih, cumi lak ih zaṭek 60% cu hman tlak nawn lo/hnaṭuan nawn lo an si.\nMithiam Elon Musk lawng in Starlink satellites 900 hrawng a thlah zo ih thawngteel in a thlah tum bet.\nResearch pawlkom Euroconsult ih hmuhsuahmi ah Leitlun huap in kum tinten satellites 990 an thlah thlang ding ti a si ih kum 2028 ah satellite thlah mi 15,000 a kim ding ti a si.\n← Singapore hnak ih tum sawn mi Vur beuh pi cun South Georgia lam a pan vivo\n2020 : Falam ih Mi cuangce zohṭhimtlak mipahnih →


Bible Thianghlim - JONAH\nBibleThianghlim – JONAH\nA ngantu: Theih a si lo; Jonah a si men thei\nA siartu: Israel\nThil cang mi ih huap cān: B.C. Kum zabi pariat hrawng\nJonah cabu hi a dang profet cabu tawipawl lakah a danglamhleice. Thucah si loin thuanthu a si.\nHi cabu hi amah Jonah ih ngan a si men thei, ziangruangahtile hi cabu sungih thuhla cipciar tampi hi amah Jonah lawngih theih mi an si zum a um.\nJonah in Jeroboam lalnak hnuaiah sak lam lalram a kauh ding thu a rak phuang (2Sp 14:25). Amai san ah Israel le Judah cu an doralpawl, Assiria telin, an ṭumsuk laiah, an ṭhangso.\nAssiria umnak ram sungih khawpipawl lakih pakhat Nineveh khawpi ah dāntatnak thucah va sim dingih thupek a dawnnak in hi cabu hi a thăwk. A ra thleng ding mi dāntatnak hmangih mipi ralrinnak pe dingin Pathian in profet a thlah asile, an hrangah lungthlengnak ding lamzin a ăwnsak ih, dāntatnak hrial ding lamzin a ăwnsak ti Jonah in a thei.\nIsrael hrangih mirinum Jonah cu a tlânsuak riangri aw. Bung 1-nak in Jonah a tlanhloh thu le lăwng ihsi hlăwnsuah a sinak le ngapi ih a dawlh thu a sim. Bung 2-nak in ngapi sung ihsi Jonah in runsuahnak hrangih thla a cam thu a ngan. Bung 3-nak in Jonah in a thupek dawn mi a tlamtlinterzia le Nineveh khawmipawl an lung an thleng thu a rel. Bung 4-nak in Jonah le Pathian an biakawknak in cabu a khar. Pathian in Nineveh a zuah cu Jonah a thin a heng, cule Pathian in Jonah hnenah a lainatnak a zirh.\nJonah cabu in Pathian cu ziangkim tlun: tipi tlun, leilung tlun, tisuar tlun, nga tlun, thingkung le hrampi tlun, rannung tlunih Lal a sizia a phuanglang. Anih cu Israel tlun lawngah si loin, miphun dangpawl hmuahhmuah tlun khalih Pathian a si. Israel-mipawl parih a tuah zât in Nineveh khawmipawl par khalah thuṭhen theinak le ngaidam theinak a nei. Mi kip uktu le thuṭhentu ziangkimtithei Pathian cun thlaphang ko mi a tuah thei. Asinan Jonah cabu in Pathian cu lainatnak nei a sizia khal a langter. Abraham hnenih thu a tiamkam vekin, miphun dangpawl cu Israel hmangin thlawsuah pek a duh (Sem 12:3).\nPathian cun Jonah le lăwng mâwngtupawl a zuah hai ih, an lung an thleng tikah misualrál Nineveh khawmipawl khal a zuah hai. Anih cun a sersiam mi milai a duhdawt ih, lungthlengnak cān remcâng le hi dāntatnak pumpelhdān ding remcānnak a pe hai.\nI. Bawipaih thupek ihsin Jonah a tlân, cule Bawipa in amah dawlhtu dingah ngapi a thlah (bung 1)\nII. Runsuahnak hrangah Jonah thla a cam, cule Bawipa in ngapi pum sung ihsin a runsuak (bung 2)\nIII. Bawipaih thupek Jonah in a famkimter, cule Nineveh khawmipawl an sual an sir (bung 3)\nIV. Pathian in Nineveh a zuah ruangah Jonah a riah a sia, cule Pathian in a lainatnak Jonah a zirh (bung 4)\n1 Amittai fapa Jonah hnenah Jehovah kamsuakthu a thleng ih, 2 «Tho aw, khawpi ropi Nineveh ah feh awla, cuih khawpi dokalhin ausuak aw; ziangahtile an sualralnak cu ka hnen a hung thleng a si,» tiah a ti. 3 Asinan Jonah cu Jehovah hnen ihsin Tarsis lamih tlânhlo dingin a tho. Joppa lamah a suk ih, Tarsis feh ding lăwngpi a hmu; cule to man a pe ih, Jehovah hnen ihsin Tarsis lamah an zawngih feh dingin lăwng sungah a lut.\nTifinriat ih Thlipi\n4 Asinan Jehovah in tifinriat parah a nasazet mi thlipi a hrānter ih, tifinriat parah cun thlipi hran a nasatuk, cutin lăwngpi cu a kûai zikte.\n5 Cun lăwng hnaṭuantupawl an lung a phâng; cule mi kip anmai pathian cio hnenah an ausuak ih, lăwng zângter dingin tifinriat ah thilri an hlăwn. Asinan Jonah cu lăwng hnuaitabik ah sukin, a rak zau ih, a itthat hluahhlo men.\n6 Cule lăwng hotu cu a hnenah a ra ih, «Ziangtin so na ihthah hluahhlo men? Tho awla, na pathian ko aw; kan hlohrallonak dingah na pathian in in ngaihtuahsak tla a si mahna,» tiah a ti.\n7 Cule pakhat le pakhat, «Ra uh, zawih ruangah hi harsatnak a cang ti thei dingah camcawhfung zûk uhsi,» tiah an tiaw. Camcawhfung an zûk ih, Jonah parah a tla. 8 Cun annih in a hnenah, «Zangfahten in sim hnik aw! Zo ruangah hi harsatnak kan parih a thlen? Ziang hnaṭuan na si? Khui rammi na si? Ziang miphun na si?» tiah an ti.\n9 Cule anih in an hnenah, «Keimah cu Hebru-mi ka si ih, tifinriat le khawmual tuahtu van Pathian, Jehovah ṭihtu ka si,» tiah a ti.\nTifinriat ah Jonah an Hlăwn\n10 Cun milaipawl cu an thin a phâng tuk lawmmam ih a hnenah, «Ziangah hihi na rak tuah?» tiah an ti. Ziangahtile milaipawl cun amah ih a rak sim hai ruangah anih cu Jehovah hnen ihsin a tlân a si ti an thei. 11 Cun annih in a hnenah, «Tifinriat a daih theinak dingah na parah ziang kan tuah ding?» tiah an ti. Ziangahtile tifinriat suar a nasa ih, thli hrang le a nasa deuhdeuh.\n12 Cule anih in an hnenah, «I cawi uhla, tifinriat ah i hlăwn uh; cun tifinriat cu nan hrangah daiten a um ding. Ziangahtile keimah ruangah nan parah himi thlipi a thleng a si ti ka thei,» tiah a ti hai.\n13 Sikhalsehla pacangpawl cun an lăwng cu khawmual lam pan dingin nasaten an hlau rero, asinan an ti thei cuang lo. Ziangahtile tifinriat cu a sawp ih, anmah hawihin thlipi a hrang. 14 Cutikah Jehovah hnenah an ausuak ih, «Maw Jehovah, kan lo ngen a si, hi paih nunnak ruangah in hlorálter hram hlah awla, mawh nei lo thisen mawh kan parah thlengter hram hlah. Ziangahtile, Maw Jehovah nang cun na lunghmui zawng na tuah a si,» tiah an ti. 15 Cule Jonah cu an cawi ih tifinriat ah an hlăwn, cule tifinriat suar sawp luihlo cu a reh depdep. 16 Cun milaipawl cun nasazetin Jehovah an ṭih, Jehovah hnenah thawiawknak an hlan ih, thutiampawl an tuah.\nJonah Thlacamnak le Runsuahnak\n17 Cule Jonah dawlhtu dingah Jehovah in nga tumpi a rak timtuah. Cun Jonah cu ngapi pum sungah ni thum le zan thum sung a um.\nJonah Thla a Cam\n1 Cun ngapi pum sung ihsin Jonah in Jehovah a Pathian hnenah thla a cam. 2 Jonah in,\n«Ka zăwnzaihnak ruangah Jehovah hnenah ka au ih,\nAnih cun i rak sâng.\nSheol pum sung ihsin ka au ih,\nNang cun ka aw na thei.\n3 Ziangahtile nang in tifinriat laifang,\nTi thûk sungah i hlăwn ih,\nTilian cun i kulh;\nNa tisuar tumpi pi le na ti hlăwkaw hmuahhmuah cu ka par ihsin an luang.\n4 Cun kei in, ‹Na mithmuh ihsin hlăwnhloh ka rak si;\nCuticingkhalin na temple thianghlim lam ka hawisal ding,› tiah ka ti.\n5 Thi zik ko tipi in i kulh ih,\nTipi thûk in in tuam a si;\nTimân in ka lu in zēl.\n6 Tlang hramah ka sukthla;\nLeilung le a ṭhuampawl cu ka kimvelah an um kumkhua.\nSikhalsehla, Maw ka Pathian, Jehovah, nang in ka nunnak cu siatnak ihsin na dirsuak zo.\n7 Ka thinlung a cauh tikah,\nJehovah ka máng;\nCule ka thlacamnak cu na hnenah,\nNa temple thianghlim sung a thleng.\n8 Santlailo milempawl ngaihsaktupawl cun\nAnmai lainatduhdawtnak an thlauthla.\n9 Asinan kei cun lungawi thu sim aw thawn na hnenah rai ka thawi ding;\nThu ka rak tiam mi ka pe ding.\nRunsuahnak cu Jehovah ta a si,»\n10 Cule Jehovah in ngapi thu a pe ih, Jonah cu khawmual ah ngapi cun a luak.\nNineveh ah Jonah Thu a Sim\n1 Jonah hnenah a vei hnihnak Jehovah kamsuakthu a thleng ih, 2 «Tho awla, khawpi ropi, Nineveh ah feh aw, cule ka lo sim ding mi thucah kha va phuang aw,» tiah a ti.\n3 Cule Jehovah kamsuakthu bangtukin Jonah cu a tho ih, Nineveh ah a feh. Nineveh khua cu akhawpi ropi nasazet a si ih, a kauh lam cu ni thum feh a si. 4 Cule a ni khatnak ah Jonah cu khawpi sungah a lut thăwk. Cule a ausuak ih, «Atu ihsin ni 40 sungah Nineveh cu tisiat a si ding!» tiah a ti.\n3:3a khawpi ropi nasazet: Hebru ah Pathian khawpi ropi ti a si.\nNineveh Mipi in an Zum\n5 Cule Nineveh mipi in Pathian an zum, rawlulh an phuang ih, a fatebik in a tumbik tiang buri an sĭn. 6 Cun Nineveh siangpahrang hnenah cuih thuthang a thlen tikah, a siangpahrang tokham ihsin a tho ih a siangpahrang hnipuan a hlît, cule buri a sĭn ve ih, vutcâm lakah a to. 7 Cule siangpahrang le a mipawimawhpawlih thusuah vekin, Nineveh khawpi sungah tlang a auter ih, thu a phuang. Cuih thuthan mi cu hitin a si: minung in siseh, rannung in siseh, ranpi rual in siseh, rante rual in siseh zianghman tep hlah hai seh; zianghman eiter hlah uhla, ti khal inter hlah uh. 8 Cuhnakin minung le rannung pawl cun buri khuhaw sawn cio hai sehla, nasazetin Pathian ko hai seh. A si, mi kip in an nundān ṭhalo le an kut ih um nunrawnnak cu bansan hai seh. 9 Kan hlohrallonak dingah Pathian cun hawikirin le lamlêtsalin a nasazet mi a thinhengnak cu a lahlo mahna.\n10 Cun Pathian in an ṭhatlonak lamzin ihsin an hawikir ti an thil ti mipawl a hmuh tikah, an parih thlengter dingih a phuan mi siatnak thuhla ah Pathian a lamlêtsal, cule cumi cu a thlengtersal lo.\nJonah Thinhengnak le Pathian Ngilneihnak\n1 Asinan cumi cun Jonah a lunghmuiter lo tuk lawmmam ih, a thin a heng. 2 Cule Jehovah hnenah thla a cam ih, «Maw Jehovah, ka ram ih ka um laiih ka rak lo sim vek kha hihi a si lo maw? Curuangah hi hlanah Tarsis ah ka rak tlân a si; ziangahtile nang cu zangfahnak nei, zahngainak nei Pathian, thinfûal, lainatduhdawtnak i khat, siatnak tuah ding ihsi lamlêthmang na si ti ka rak lo thei. 3 Curuangah atu ah, Maw Jehovah, ka hnen ihsin ka nunnak la hram aw, ziangahtile ka hrangah nun hnakin thih a ṭhasawn,» tiah a ti.\n4 Cun Jehovah in, «Na thinheng hi a dik maw si?» tiah a ti.\n5 Cule Jonah cu khaw lengah a feh ih, khawpi nisuahnak lamah a to. Cu tawkah amai hrangah thlamte a tuah ih, khawpi sungah ziang a cang ti hmu dingin, a hnuai zârhnemah a to. 6 Cule Jehovah Pathian in kung pakhat a timtuah ih, Jonah cu zârhnem in a harsatnak dêmter dingah a kiangah a ṭoter. Cule cuih kung ruangah Jonah cu a lung a awi zet.\n7 Asinan a thaizing khawvan zawngah, Pathian in pangāng a timtuah ih, cuih pangāng cun cuih kung cu a ei ih a vuai. 8 Cun hitin a si, ni a suah tikah, Pathian in a cak zet mi nisuahnak lam thli a timtuah. Cule ni in Jonah-ih lu a sat, cutin Jonah cu a cau zet. Jonah in thih a duh ruangah, «Ka hrangah nun hnakin thih a ṭhasawn,» tiah a ti.\n9 Cun Pathian in Jonah hnenah, «Cuih kung pakhat thuhla ih na thinheng hi a dik maw si?» tiah a ti.\nCule anih in, «Thil dik a si ko, thihnaktlak khawpin ka thin a heng,» tiah a ti.\n10 Asinan Jehovah in, «Hi kung, a hrangih zianghman na ṭuan lo, nangmai ṭoter khal si lo, zan khat thilthu ah amah ten a kho ih, zan khat ah amah teih a thi mi cuih kung parah lainatnak na nei. 11 Mai vawrh lam kut le keh lam hman ṭhenfel thei lo, mi ting khat le thawngkul hnak tam minung umnak le rannung rual tampi umnak khawpi ropi Nineveh cu lainat loin ka um ding maw?» tiah a ti.


Ttong Vekin Nung - Chinland Today Media\nJuly 24, 2009 11:20 am·0 comments\nMino na si ruangah zohman in lo nautat hlah hngai seh. Sikhalsehla na hmurkaa na ttong daan, na um daan ziaza, duhdawtnak, zumnak le thianhlimnak khalah zumtu dang pawl ih zohtthim dingin nung aw. -1Timote 4:12\n– Saam 35-36\n– Tirhthlah 25\nThusimtu pakhat in, “Ka nupi cu thu a ruat thei lo lawlaw, ka thuthangttha simmi vek rori in nung dingah i ruat,” a ti. Mi pakhat hnenih thudik sim cu mai’ nunnak rori ih tuah suak hnakin a ol sawn.\nKa fapa thawn golf kan thawi tikah ziangti’n thawi ding ti ka sim thei ko. Asinan keimah cun ka sim vekin ka thawi thiam cuang lo. Lehpannak thu thawn pehpar aw in thutthimnak ih kan hman ttheumi cu: “Ttong lawng ttongin ttong vekih tuah lo,” ti a si. Zokhal in kaa in tthate’n kan sim thei ko na’n atak ih vun tuah ngaingai tik ahcun a rak ol lo.\nHih thu cu Jesuh Khrih in A dungthluntu dingah a sawmngiarnak thawn a bang. Kaa lawngih zum a tawk lo, zum vekih nun a ttul. Paul in Timote raalrinnak a pek: “Mino na si ruangah zohman in lo nautat hlah hngai seh. Sikhalsehla na hmurkaa, na ttong daan, na umtlan daan ziaza, duhdawtnak, zumnak le thianhlimnak khal ah zumtu dang pawl ih zohtthim dingin nung aw” (1Timote 4:2, 15).\nKhrih dungthluntu kan si vekin ttong ih nuam aw men ding kan si lo. Zumnak ah zohtthim tlak si dingin kan ttong vekin kan nung ding.\nKan tuahnak ruangah midang in in thei seh,\nInn ah, hnattuannak ah, lehpannak ah;\nKan thinlung sungih Jesuh a um zia,\nNitin A hrangah na nung maw?\nKan nun le kan ttong a mil awk tikah Pathian lung kan awiter.


The Chin Times, Author at The Chin Times - Page 11 of 14\nONE Championship, Mixed Martial Arts khawvel ah leitlun mipi in hmuh kan cak duahdomi le ONE Championship Company khalin a rak hngakhlap thup zetmi ONE FC ih HEAVYWEIGHT WORLD CHAMPION a si mi Brandon Vera le ONE FC ih MIDDLEWEIGHT & LIGHT HEAVYWEIGHT WORLD CHAMPION Aung La N Sang cu an thongawk taktak thlang ding thu Official in puan a\t...\nPosted by The Chin Times March 31, 2019\nRam pakhat cozah in an ram sungih tualleng tlawngah an rampi in hmun thupi an neih mi pawl rak siatsuah saktu hi cumi ram an si, tiah an zirh. An rampi ih palhnak le mawhnak hnakin ram dang mawhthluknak cu nasa deuh in an rel uar. Tualleng tlawng ihsin phunsang tlawng tiangih an zir vivo ruangah tlawngta nauhak thinlung ah\t...\nPosted by The Chin Times March 29, 2019\nRakhine ramkulh acozah in Rakhine ramkulh thantar tartu inn pawl cazin la dingin le ramkulh thantar tar nawn lo dingin theihternak a tuah hnu Rakhine ramkulh sungah ramkulh thantar tartu an pung sinsin tiah theih a si. Khua hrekkhat ahcun ramkulh thantar thlir tahratin an khua kimvel khal velsuak in lamzawh cangvaihnak an neih thu khal khuami pawlin an sim.\t...\nPosted by The Chin Times March 24, 2019\nFalam peng ih Myo an ṭhansakmi Webula khua cu a ralai dingmi April 3 ni ah onnak puai an tuah thlang ding ti’n CH in kan thei. Cuih onnak puai ni ah Chin ramkulh cozah ṭuanvonei pawl khal in an telpi ding ih CM Pu Salai Lian Luai in onnak a neih sak ding tiah theih a si. April 3\t...\nPosted by The Chin Times March 23, 2019\nRakhine ramkulh Butițawng peng Siițawng khawsung ah Myanmar ralkap cun March 21 zaan ah nasazet ih bomb le meithal an kahnak ruangah khuami mipum 5 an thi, mi 20 lenglo hriamhma an tuar ih mi 400 lenglo in himnak hawlin an khua an suahsan tiah theih a si. Thihnak tongtu pawl cu Myat Shwe Thein (kum 21), U Maung Aye\t...\nPosted by The Chin Times March 22, 2019\nAcozah department țuanvo neitu pawl le tlangsuak palai pawl cu hnațuan pekmi rank parah an nuam aw tukih mipi pawl cu an hmu nawn lo tiah rampi president U Win Myint in simnak a nei. March 21 ih tuahmi Kachin ramkulh Myitkyina peng department tinkim le acozah upa pawl, tlangsuak palai pawl thawn tonkhawmnak hmun ah rampi president U Win\t...\nPaletwa peng Tha-zuai-aing (တ႐ိုြင္အိုင္) khua ih pacang pakhat kum 50 mi U Aung Kyaw Nyunt cu March 19 zaanlam ah AA pawlin meithal thawn an kah thah thu theih a si. “Ziangruangah an that timi fiangfaiten kan thei lo, thah tongtu hi mahte hnațuan ih daiten ummi pawl a si, rinlopi’n hi thuhla kan thei cu kan lungphang dukdi” tiah\t...\nPosted by The Chin Times March 20, 2019


Hello! Chinland (4) - Chinland Today Media\nOctober 17, 2012 11:02 pm·1 comment\nPu El le Nhgepi ih ṭong ka theih thluh cun ka tho ih ka to. Cule, “Nupinu paikawng khat ih thing a phurh kha a pasal ih fial ruang a si lo hmanah, innsang hrang ruat ih amah te phurh mi a va si khalle, ziangah a pasal in a zoh men thei? Khami kha si ka mangbang mi cu! Ziangvek thinlung thawn si kut lawngih a ra tlun ngam? Khavek kha maw kan Lai identity? Khavek kha maw kan lungput ding cu? Leitlun hmaiah nan pholang ngam kem?” tin thinhengzet in ka ti.\nNhgepi cun, “Sunvu ten a pasal in ziang a ṭuan ti na thei maw? An hnaṭuan rengreng a bangaw lo, nunau tuan thei lo mi hna hmuahhmuah mipa sokhaw ṭuan thehtu? Lo vah, lo ur le cahmangkhawh tivekah a nupi a phut dah maw? A fial dah maw? Sunvu an hnaṭuanzat ruat sehla mipasawn in a thazang a hmang tamsawn sokhaw. Thaten ruat aw,” tin a ṭang.\nKei cun, “Thazang hmannak lam cu rel duh hlah. Pathian in milai a rak sersiam laiah mipa le nunau bangaw lo dingin a rak sersiam hrimhrim. Bible zoh awla, Pathian in nunaupawl ral do a rak fial dah sawm? Kan thazang rengreng a bangaw lo. Tuisun ih nupa te kha, an thazang neihzat sungih an hmanzat veve zatek in ruat bang sehla an bangawk ceng lo hmanah, nunau khan a thazang a cem tamsawn tengteng ding. Ziangah? Zing khawvang hlan ihsin nunau cu a tho ih rawl a suan laiah, a pasal cu a rak hngawk thlukthlo rero lai hokhaw. Lomi tlun hnu cun mipa cu a man hiahhiah, sinan nunau cun innsang hnaṭuan a peh vivo lai hrih. Zan ih cut tiang a kut awl loin hna a ṭuan. Culaiah mipa cu ziang a tuah? Zaute ah tisa in in rualpi a kawm men! Ziang na sim duh hrih?” tin ka ti.\nAsinan Nhgepi cun, “Nunau na ṭan rengreng. Tu san cu Gender bangran san a si zo; sinan nannih Lainupawl cu mipa hnenih hnoh cukco le mipaih duat nan beisei rero lai thotho. Khami nu khal kha a fair lo tin a ruat asile thing cu a phur lo thei ko ual. A phur duh ruangah a phur mi asile ziangsi na sim duh? Phur duh le phur thei, phur duh lo le phur lo thei; amah a right a hmang mi asile teh?” tin in ti.\nKei cun, “Khami nu in, an innsang hrangah a pasal thawn tuanvo bangrepin an nei ti thei cingih amah lawng thing a phurhnak san kha si ka ningnatertu cu! Kut lawngih nunau lo-mi tlung cu mize tivekin tuihlanah convinced an rak si ruangih khavek cang mi a si kha. Nunau kut lawngih tlun cu a thiang lo tin a zum; sinan a pasal kut lawngih a tlun kha cu mipa right ah a pom cuh; _ziangahtile hlanlai ihsin khatin an rak feh ruangah. A pasal khalin khati ding hrimhrim ih a ruah ruangah phuhrunawknak le ningzahnak zianghman a neih lo kha,” tin ka sawn.\nAtawpatawpah Nhgepi in, “Nunau cu duat le ngaihsak nan duh rengreng. Ziangziang right le equality pawl nan aukio rero nan, nan cumi thinlung cu ziangtikhmanah nan rehter thei dah cuang lo ding.. mipa rinsan duhnak tivek kha,” tin a ti.\n“Si tuk e. Cumi cu kan bangawklonak ciah cu a si cuh. Nunau, ziangtluk sinak sang le thazang khohkhah a si hmanah duat le ngaihsak cu a duh ringring thotho ding. Curuangah si, mipa fim cun nunau kha nunau zetin an zoh (treat); an duat, an dimdoih, an ngaihsak ih ahleicein mi lakah upatnak thawn an be theu. Khavekih nunau zohdan thiam mipa cun nunau-ih thinlung cu a zaten a co ngah si ko. Mipa teh? Nunau ih rinsannak le upatnak nan co ngah lo cun nung cingih thi tlukin nan tuar; nun man nei nawn lo tlukah nan ruataw. Nunau cun mipa ih rinsan le upat ciamco kha kan hai lemlo nan, mipa hrangah cun nan nunnak a si! Curuangah si ding, Paul in, mipa in a nupi duhdawt dingin le nunau in a pasal upat dingih a rak fial! A thupi mi cu kan bangawklonak kha cohlangaw ton sehla, kan ṭulsam mi kha phuhrusakawk tum veve ding a si ko. Cumi kan tipitlin theinak dingah cun mipa in nunau hnenin ziang ngah a duh ih, nunau in mipa hnenin ziang a hlam ti mi kha theihsakawk ding hi a thupi tuk,” tin ka ti.\nKan ṭong a rak ngai khiaukhiautu Pu El cun capoh in, “Mai Sok, zan caan ah mipa in heh-chet tiah thazang hmuahhmuah suah ih kan cangvaih laiah, nunau cu nan rak it ziarzi menih nan hlawk tuk ko khah,” tin in run ti.\nKei cun, “Aih..aih, Pu El, Chinram ih nupinu hmuahhmuah in thudik sim ngam ngat hai sehla cu an nupa nun ah orgasm ka ngah ringring a titu hi 1% hman an um lo ding ka ti ngam! Mipa in orgasm ngah lo can nan nei dah sawm! A umzia cu, mipa in nan nompi ringring mi kha nunau cun an tep banve lo lawlaw tinak a si,” tin ka rak el thotho.\nCuti kan ṭong rero laiah nga kaitupawl an ra tlun thawmvang kan thei ih, kan pathum in inn hnuaiah kan vung tum. Nga tamzet an run kai ih lungawi in kan lawm rero hai. U Bik in zanriah hmeh dingah a tawlrel rero laiah, nga tumbik kha in hrilsak ih tappi meisa ah in emsak. Tawkfang cun ngasa cu a hmin tariai. Ka vun ei cuh.. aih! Ṭ io nga an rak ti ṭheu mi kha ka vun mangsuak ruahro. A thawtdan cu a reldan tla ka thiam lo. Manhla tizetin Ṭio ngasa em hmin sa vohvo cu ei phahin Pu El le Nhgepi lepawl tla seherh takin ka hei hlawmve hai.\nkhin mgun says:\non October 19, 2012 at 11:43 am\nDear Mai Sokhlei par pathian thlawsuah hmui fu dong ding in na hrang thlaza ka lo camsak ring ring asi.


Real Madrid Maw Juventus Tha Deuh Timi Relfiangtu De Jong – Times Of Chinland\nReal Madrid Maw Juventus Tha Deuh Timi Relfiangtu De Jong\nApril 10, 2019 Times Of Chinland Sport 0\nAjax laitlan De Jong cun champions league quarter final hrang thaizing ih an do dingmi Juvenus maw an rak dawisuak zomi Real Madrid thasawn deuh timi relfiangnak a nei ih tui dinhmun ahcun Juventus an thasawn tiin a khar.Culawng siloin Juventus an do caan ah C.Ronaldo tel rori sehla C.Ronaldo thawn Juventus neh a duh thu khal a rel cih.\nAjax hi Champions league sungsuak dinhmun ah Real Madrid rak dawisuaktu an si ih quarter final ah Italy club tha Juventus thawn an do aw ding.An puai hmaisa sawn hrang thazing Myanmar 1:30 am ah an do aw dingih Juventus innpi ah an leksal leh ding.\nDe Jong cun ,’Tui dinhmun ahcun Real Madrid aiin Juventus ka ret sangsawn.Cuti ka ti ruangah in hmusual hlah uhla,Real madrid hi tui season ahcun season dang bang loin an cang tha lo zet.\n“Cutilai in Juventus cu tui season champions league laksawng hrang beisei mi team pakhat an si ih ziangtin kan do ding timi theih ka cak zet thlang.Culawng siloin Juventus vek team tha do ding cu kan hrang a ropi tuk.Asinan, kan lehdan keelte ih kan lek thei a si ahcun Juventus hrang nasa zetih harsatnak pe thei kan si ve.\n“C.Ronaldo dam fel sehla lek rori seh timi cu ka duhmi a si.Player thazet le ropi zet a si ih amah thawn Juventus neh cu a ropi cuang ding.Player thazet do ding le neh ding cu ka duhmi a si,” a ti.\nChampions League: Ajax vs Juventus (Thlirnak )\nTuizan Ih An Thilton Teh A Bang aw Sal Pei Maw?


Thin a na tuk e CNDF Commander in ram sung ram leng ih um mi nu leh pe hnen ih mitthli thawn lungawi thu sim nak leh thu cah nak a nei mi cun kan laimi mitthli a tlak ter. – My News\nThin a na tuk e CNDF Commander in ram sung ram leng ih um mi nu leh pe hnen ih mitthli thawn lungawi thu sim nak leh thu cah nak a nei mi cun kan laimi mitthli a tlak ter.\nadmin May 28, 2022 Leave a Comment on Thin a na tuk e CNDF Commander in ram sung ram leng ih um mi nu leh pe hnen ih mitthli thawn lungawi thu sim nak leh thu cah nak a nei mi cun kan laimi mitthli a tlak ter.\nRam sung ram leng ih a um tu ram leh miphun a duh dawtu nu leh pa u le nau a hmaisabik ah CNDF hminin chibai ka lo buk hai kei ka hmin cu salai Hrampi ka si ih CNDF ih tatmaha 1 ih tuan vo nei tu ka si.\nKan nauhakte lai ih sin hmuhsuam phun phun kan tawng ih zarhpizing thleng ding kan nghakhlap theu ih kan nghakhlap theunak san cu buh kan ei thei theu ruangah si,\nCu ti ten kan nu leh pa pawl in harsa zetin tlawng in rak cawmin in kil khawi ih, harsatnak inhnuai arti pumkhatte khal ei siang lo in fale tlawng cawmnak hrangah tiin in rak cawm ih tlawng in rak ret nan in rak pek dah mi fimthiamnak pawl cu kei tla a hmin in BA english ka si,\nAsinan mirang tawng kamkhat hman ka thiam lo mi tawng thei lomi BA english hrawng ka rak zir hlei ah kan ram kawlram dinkhawmtu ah ka tel ve nan mikhual vekin kan um ih harsa tukin kan rak tuar ve tento nan tu sun niah kan ram mal ten a nuam thlang ding tiin kan ruat lai ah ram leh miphun hrangah tiin hinak ka rak ra sannak si.\nTu hiti vekin hna kan tuan tik ah harsatnak tampi kan tawng nan ahleicein induhdawttu tuni tiangah in tanpitu ram sung si seh ram leng si seh a hleicein ram leng ih um tu pawl nuam zetin nanmah in leh lo ah naninsungsang pawl thawn nan tan ta mi nan sungkhat unau pawl kuat thei in nanmah hrang ruat sela zianghman buai ding um lo nan.\nTu sun tu ni ah nan tan ta mi kan ram nan suahkehnak hmun leh ram nan miphun nan unau pawl nan ruah tuk ruangah tuni tiangah nikhat ah nazi 5-8 hnatuan mi nih kan hrangah a hleiin hna nan rak tuan ih harsatnak tampi tuarin in rak cawm ih sum leh pai thawn siseh thlacamnak thawn khal si seh nan ti theitawkin tha leh zang khal si seh in rak bawm ih, tuni nan fa le pawl hi mi dinhmun kan thleng theinak khal a si.\nNeta ah tla nanmah pawl um lo in zianghman kan tuah thei lo nan nih um lo in ral tla kan do thei lo nan mah in pek mi leh nanmah in tuahsak mi hriamhrei pawl hmangin tu niah ral kan do ih raldonakah CNDF nih vawi 50 lenglo kan do mi sungah kan tuah thei mi leh kan ti thei mi mal hman khal se la nanmah ih tha inpeknak ruangah vawi tampiah kan baidawng zet ko nan nanmah kan dunglamah inkilkhawitu in cawmtu nan um ti kan thei ruangah kan hna ngam ih kan ral tha kan ralsiatnak ah tla kan ral tha the.\nTu ni ah nan fa le pawl in leh lo nei lo bangin hramlakah vawitampi ah in kan ngai tuk theu ih Christmas cante tal ah in ah kan tlung duh tiin in dil can te hman ah kan laimi pawl ih kan neih mi pathian ni christmas ni sunglawi ti vek zarhpini ti vek in hmuhsuam nak leh ral indonak ni a si theu tikah nikhatte hman khuan kan pek aw ngam lo ih, Christmas tla advance in kan rak hmang ih.\nChristmas ni cu kan raldo ni a si ih hramlakah kan unau pawl kilhimnak neiin kan feh ni si, kan naupa pakhatte nih christmas zingah in lam ih sin a ken mi a nu leh a unau pawl ih an ken mi chusin (sweet) thuk 1 te pakhat ciar in zem ih merry christmas in ti ih in chibai in hramlak ih umtu pawl a thup ten kan kuat aw ih kan ti thei tawk ram leh miphun hrangah kan tuan ve a si.\nasinan tu ni kan ram dothlengnakah nanmah nih in rak bawm vivoin kan nawn thei vivo ding ih kan ram hi ni nikhatah a zalen mi ram uknak a tha mi ram a si thei ding hi kan beisei a si. kan zaten kan unau tang tlang ding ih thazang in pek ring ring uh ti hi kan lo dil leh kan li ngen duh mi a si ti.\nThantlang Sakhan Kah Nak Kong Le Ralhrang An Dir HmunThawng Pang Fiang →\n← Tahan zualko hming: Pi. MC Vanlalawmpuii, kum : 25 chuan chatuanram min pan san ta.


Inn Sak - Chinland Today Media\nAugust 20, 2012 11:41 pm·0 comments\nBible Siar Ding: Hebru 3:1-6\nInn hmuahhmuah cu mi pakhatkhat ih sakmi a si; asinain ziang hmuahhmuah a saktu cu Pathian a si.\nScientist pawl in DNA cu nunnak ih innsaknak a si an ti, ziangruangahtile cumi in mi pakhat cio ih nunnak ruangzingmi pianhmang a umter vingvo ruangah a si! (DNA:blueprint for living being)\nKawhhran pakhat ih Biakinn dinsuahnak ah a telmi thilri pawl thu kan ruah tikah, thing, lungto, asilole tlakrawh (bricks) tivek … pawl hmangih sakmi innpi a si ti kan hmu thei. Sikhalsehla, Pathian in A Kawhhran – A Inn – cu Amah a theitu, a zumtu le a rinsantu a minung pawl hmangin a sak a si, lungto le tlakrawh pawl thawn a si lo. Amah in tikcu caan pakhat ah mi pakhat a saktuah ih A Innsang cu ttong tinkim, nunphung tinkim le miphun tinkim ti’n a karhzaiter vingvo.\nHebru cangantu in zumtu Christian pawl cu Pathian ih innsang kan si a ti. Kawhhran cu A Fapa Jesuh Khrih thawngin a sakmi Inn a si. Anih cun pehzom vingvo in A Inn cu Jesuh Khrih thawngin a sak pehzom hrih ding, hih leitlun caan a cem ih Khrih cu A minung pawl hruai dingih a rung ttumlai hlan lo catbaang loin a sak ding a si.\nZumtu mi piangthar kannih pawl hi Pathian innsang ah kanmah le kan umnak hmun ciar latu ding kan si. In Rundamtu kan Bawipa ni nikhat ni ah kanmah hruai dingih a rat saal lai hlan lo zumnak hngetkhoh nei in thinsau le rin-umzet in hngak ding kan si.\nBawipa Pathian, Na innsang ah tel dingin sak dingih i hril ruangah ka lungawi. Nangmah lo sunloihtu si dingin in bawm aw, Na kawhhran famkim ih na sak ni tiang thinsauzet ih hngaktu si thei dingin.\nPathian innsang ih ka dinhmun hi ziangbikso a si? Tuni ah ka nunnak innsaktu ka Bawipa cu ziangtinso ka sunloih ding?


Mizoram ih Chin Meeting Ih Hotu 6 India Palik Pawl In Kai - Chinland Today Media\nMizoram ih Chin Meeting Ih Hotu 6 India Palik Pawl In Kai\nJune 3, 2012 12:46 pm·3 comments\nMizzima: Mizoram, Aizawl ih Chin ram thansohnak ding le daihnak hrang meeting neih laifang cu Mizoram palik pawlin an lu hnawh ih hohatu mi 6 an kai cih. Hruaitu 6 pawl hi Mizoram, State Police Force Headquarters ah an ret.\nThuneitupawl cun Kawlram ah an kuat ding tiah an sim. Meetingnak tawlreltu Pu Htet Ni Coordinator of the Chin Public Affairs Committee cun hivek “Himi ruangah Kawlram ralkap le CNF daihnak khal a hruai peng thei a si” tiah a sim.\nHi, hruaitu 6 pawl hi Kawlram ih kuat an si ahcun an hrang harsatnak a um thei ruangih a thinnuamlo thu le a dang pawl India court hmai ih dinpi an si ding a phan thu Pu Htet Ni cun a sim bet.\nKaihmi 6 pawl lakih hrekkhat in ni 15 sung border pass a nei an um ih neilo lawlaw khal an um tikah an thin a nuam lozet. Hi, meeting nak ah mi 50 lenglo an tel. Meetingnak ahcun Manipur tidawl thu le Laymoy tidawl, Kawlram le India tangrual ih tuahmi pawl thu rel a si.\non June 3, 2012 at 1:37 pm\nindia palik silo in mizoram palik ti le a hman sawnpei maw tiah, duhsaknak thawn.\non June 3, 2012 at 9:14 pm\nKan nau le pawl nih a tu lawng ah hriamnam tlaih an i tim ve cang.Free Zoland dirh an i tim ve cang. ZIA (ramri ah…an tuah cang).A ho doh nak dah a va si te lai. Ruat cio cang ko uh!\non June 4, 2012 at 12:31 pm\nA va poi ve,thlacamnak thawn bawm tlang uh si.an duhdawt mi le tumtah mi chin mi hrang an ruahbannak le an tuar har nak hmuah cu Pa Pathian in run zoh in an saduh tah tling tiang lam hruai hram seh law.an thu dai te a um thei nak ding ruahsan nak tumpi thawn thla kan cam sak a si.


MP3: Ankhal – Lean Kush - Vevosongs\nHomeHip HopMP3: Ankhal – Lean Kush\nMP3: Ankhal – Lean Kush\nAnkhal – Lean Kush MP3\nAnkhal drop a new track titled Lean Kush for your fast Download.\nListen & Download Ankhal – Lean Kush Below:\nMP3: Ankhal – She Said\nDOWNLOAD!! Ankhal – She Said MP3 Ankhal drop a new track titled She Said for your fast Download. DOWNLOAD HERE Listen & Download Ankhal – She Said Below: https://vevosongs.com/wp-content/uploads/2021/05/Ankhal_-_She_Said.mp3 DOWNLOAD MP3 Get Updates On Our […]


Naupai Hrem Thattu Ralhrang Motor A Let – Meifar\nNaupai Hrem Thattu Ralhrang Motor A Let\nJanuary 31, 2022 admin Myanmar 0\nNaupai lai kum 25 mi hrem thattu Maubin ralhrang motor cu January 26, 2022 sun ah a let ih hliamhma nasa zet an tuar. Ralbawi inn ih hnaṭuan naupai lai Ma Tin Maw Linn (kum 25) le a pasal cu rukru thubuai orhter in ralhrang pawlin an kai ih an hrem ciamconak ah Ma Tin Maw Linn cu sakhan sungah a thi.\nMa Tin Maw Linn hrem thattu pawl cu ziangvek hremnak khal pe loin an tlanlen rero lai. Kan dungte khalah Ma Tin Maw Linn hrem thattu lakih tel ralhrang pakhat cu ritheihsii tham pakhat in nam in a dawt ih siizung ah an tuamhlawm rero lai.\nMa Tin Maw Linn hrem thattu ralhrang 2 cu January 26 sun ah Kyon Sut khua ah mikai dingin motor thawn an va feh ih lamzin kap ah an let. Tualsung mi pakhat in, “Police Superintendent Win Myint ih kawng ah hliamhma a tuar.\nAn motor cet a siat khal a si lo, ṭhaten motor an mawng lo ruangah an cangsual. An motor khal khuasung motor an lonsak mi a si, PDF thawn pehtlaihaw tin motor an lonsakmi a si” a ti. Maubin ralhrang pawl hi an sual zet ih an rinhlelmi pawl cu PDF thawn an pehtlaihaw tin an thilri bungrua pawl an lonsak ṭheu ih mi an hrem that ṭheu.\nTexas Unau In An Paei An That\nMiss USA 2019 Building Par Ihsin A Dawp That


North Korea Thu Neta - Chinland Today Media\nApril 9, 2013 8:11 pm·0 comments\nSEOUL ( Reuters ) : North Korea le South Korea ramri nak ih um, Kaesong hmun ih hnatuan North Korea mi pawl cun, Tlawngkai Nihnih Ni ( 9.3.2013 ) ah hnatuannak hmun an panlo thu thuthang ah an tarlang. 2004 ihsin sumdawnnak hmunpi pakhat ih cang Kaesong hmun ih hnatuan lo ni a tum khatnak khal asi fawn.Ziangruangah hnatuan an fehlo ti cu theihfiang asi lo nan, thu um dan zingzoitu pawl cun, hi hmun ah hin North Korea in missile a bun leh tum asi ding tiih ruattu le, Nuclear ralthuam zohfiahnak hi hmun ah a nei tumsal asi ding tiin ruahnak an nei.\nHi hmun ah hin South Korea rammi hnatuantu le hnatuannak ih tuanvo neitu 475 an um ih, Tlawngkai Nihnih Ni ah khan mi 77 pawl cu South Korea ah an kirsal ding asi tiin South Korea ram thuthang cun a tarlang. North Korea pawl hnatuannak ih an fehlo tik ah, an hnatuannak a tibuai ban viau ih, ziangtin an tuah ding manager pawl cun an theithei lo. Kaesong ah hin company 100 tluk in hmunkhuar in hnatuannak an nei rero.\nNorth Korea cun South Korea ramsung ih ramdang mi pawl hnen ah ralrinnak khal a pe zo ih, South Korea ihsin tlung theh dingin a sim hai. KNCA thupuangtu ih a puannak ah cun, a tlung duhlo le a tangmi pawl thil pakhat khat an cang asi ah cun a poi zet ding. Ziangahtile doawknak cu zangfahnak tello ih doawknak asi ding tiin North Korea lam cun an puang.\nJapan Ramin Missile Bun Tum


Nupi Nei Dingin Ava Dil Ih An Rak Hnawng Ruangah Fala Cu Urthat A Tum – Meifar\nNupi Nei Dingin Ava Dil Ih An Rak Hnawng Ruangah Fala Cu Urthat A Tum\nMarch 30, 2022 admin Leitlun 0\nKerala mipa kum 42 mi Ratnesh in fala uar zetmi anei, amah hi meisa electric tuahtu a si. Fala ih innsang hnenah an fanu cu nupi ah nei dingin ava dil ṭheu ih an rak duhpi lo, cumi hnuah fala cu midang thawn neiaw dingin an tawlrel.\nCumi thuhla a theih veten a thinheng tuk ih zan nazi 2:30 hrawngah fala tei inn parah a kai thup, fala ih khan sungah ava lut ih datsii thawn urthat a tum nan a hlawhsam, cansualnak a tong ih amah le mah a urthat aw sual.\nFala cu a him, a fala ih tapa le a mo in hlimahma an tuar ih siizung ah an tuamhlawm rero lai. Nikum khalah tlangval kum 23 mi in a uar zetmi fala cu neihawk a sawm ih arak duh lo.\nFala le tlangval cu tlawngkai tlang an si, tlangval in neiaw dingin a sawm ṭheu ih fala in a duh lo. Nikhat cu motor thawn thlah dingin a bum thei, hmun dangah a hruai ih motor sung ahcun datsii a tawih ih an pahnih in an kang that.\nA Fate Kiangah A Nupi An Sualpi >>>\nKalaymyo Ah Zo Ti Theih Lo Hriamkai Pawlin Hnawmhne Phur Motor 3 An Lonsak


Russia in Ukraine a luhcilh ding thu kan sim cia nan kan thu an ngai duh lo – Biden - Falam Online Media\nRussia in Ukraine a luhcilh ding thu kan sim cia nan kan thu an ngai duh lo – Biden\nRussia in Ukraine ram a luhcilh hlan ah US cozah in Ukraine President Volodymyr Zelenskyy hnen ah ralrin an pe cia nan thu sim ziang hman a ngai duh lo ti`n US President Joe Biden in a rel.\nJune 10, Los Angeles ih Ukraine bawmnak petu pawl hnen thu a sim lai ah Biden in a rel mi a si.\n“Mitampi in ka sim porh deuh tiah an ruat men ding. Nan, Russia President Vladimir Putin in Ukraine a luhcilh ding mi cu data kan nei mi ah a um thluh. Asinan Ukraine President Volodymyr Zelenskyy in kan thu sim mi a ngai duh lo” tiah Biden cun a ti.\nUS cozah in January thla cem lam ah ralrin an pe rero zo nan thlaphannak nan suakter ti`n President Zelenskyy in Biden hnen ah a rak sim dah mi cu Ukraine cozah ṭuanvonei mipakhat in CNN hnen ah a rak sim ve dah.\nUS National Intelligence Director Avril Haines khalin “thuthup tiih ret ṭhat mi tiang pholang in an theithiam theinak dingah Biden in a sim faing hai” ti`n June 6 ah a rak rel dah zo.\nBiden said Zelenskyy 'didn't want to hear it' when US intelligence warned Ukraine that Russia would invade https://t.co/X2xQFaskWs\n— MSN (@MSN) June 11, 2022\nUS cozah hin buainak a suak thok ihsin tuini tiang $ billion tamzet man bawmnak a pe zo ih, cumi ah ralthuam siseh, siivai le mipi ṭulpoimawhmi thil phunphun a tel.\nTu dinhmun ah ramdang bawmnak thawn Ukraine cozah in Kyiv le Kharkiv telin an khawpi ṭhenkhat cu a hum thei nan, Russia cozah in atharin a bat sal mi Donbas region lam humkhamin nitinten an kapaw laifang a si.\n← Ralhraang in a fapa hawiruallo an ur that sak cu a nu a tuar thiam lo\nRalhraang SAC ralkap pawl mah le mah an mual phoh aw →\nSolomon Tikulh ah Covid 19 nat A Thleng Thok\nAizawl : Kum 6 mi tel in Minung 5 That tu Thu ṭhen sak a si ding\nMiss Universe : Myanmar aiawhtu in Kawlram hrang a aupi ih Singapore aiawhtu in Asian hrang a au ve\nMay 14, 2021 May 14, 2021 Ni Hnem Sung 0


Falam peng, Covid Dokhamnak hrangah ṭan thar an la thok | Falam Online Media\nJune 15, 2021 June 16, 2021 Ni Hnem Sung\t0 Comments\nFalam peng sung ah Covid natnak a karh cak hlei ah June thla sung lawng ah Covid natnak thawn mi 4 an thi zo.\nCuvek dinhmun a si tikah Covid-19 pulhnat Dokhamnak hrangih pumpe awtu mino thazang lawng si nawn loin CRCDF khalin Falam Covid Volunteer thawn hnaṭuan tlang dingin a thar in ke a kar thok tum tiah theih a si.\nCRCDF hruaitu pakhat cun “Falam ih Covid-19 pulhnat Dokhamnak hrangah CRCDF in Falam Covid Volunteer pawl thawn hmunkhat te’n țan kan laak tlaang thlang ding. Covid thawn pehpar in CRCDF ah zo cio in, in pehtlaih thei ringring” tiah Internet cahmai ah tlangthannak a nei.\nFalam peng ah May thlacem lam in Covid mina thar an hmu thok sal ih May 19 ihsin June thla lai tiangah Covid nat nei 200 lenglo an hmu zo.\nCovid natnei lakah June 2 ah nupinu pakhat, June 12 ah mi 2, June 13 ah kum upa pakhat ti`n June thlasung lawngah Falam peng ah Covid natnak thawn thimi mi 4 an um zo a si.\n**Hminsin : CRCDF (Chin Relief-rehabilitation and Community Development Foundation) cu khuarel siatton, harsatnak a tongtu pawl ttanpinak, tunding salnak hrang le zatlang tthansonak hrangah dinmi pawlkom a si.\nTimes Of India in Pu Salai Lian Luai thu a thlah sual →


Kawl Titoih Puai lakah Buainak Tong 1200 le Mithi 285; Chin ram malbik - Chinland Today Media\nKawl Titoih Puai lakah Buainak Tong 1200 le Mithi 285; Chin ram malbik\nApril 28, 2017 12:31 pm·0 comments\nMyanmar rampum huap thuhla thannak tlawngbawi, Information Minsitry ih a hminsin dan ah 2017 rampum huap ih kawl titoih puai ah buainak nei mi 1200 an um ih mithi 285 le hliam tuar 1073 an um tiin an than. Chin ramkulh hi buainak le mithi malbiknak a si.\nNikum hnakin buainak hi a tam deuh. Ni kum ahcun buainak 967, mithi 272 le hliamtuar mi 1086 an um. Chin ramkulh ah buainak 3, mithi 1 le hliamtuar 1 lawng a siih tui tarlang mi lak ahcun a malbik a si.\nHi buainak pawl lakah Yangon Pengkulh ah mithi an tambik ih mithi 44 an um ih Bagon cun sangsuan in mithi 37 le Mandalay in pathumnak siin mithi 36 pawl tla an si.\nMyanmar ramthen ih buainak suak hminsin mi pawl cu; Kachin ramkulh ah buainak 34, mithi 9 le hliamtuar 15 pawl an Kaya ah buainak 7, mithi 1, hliamtuar 6, Karen ah buainak 15, mithi 5 le hliamtuar 31, Chin ramkulh ah buainak 3, mithi 1 le hliamtuar 1, Sagaing ah buainak 167, mithi 26 le hliamtuar 194, Tanintharyi ah buainak 42, mithi 11 le hliamtuar 35, Bago ah buainak 154, mithi 37 le hliamtuar 183, Magway ah buainak 56, mithi 11 le hliam tuar 45, Mandalay ah buainak 160, mithi 36 le hliamtuar 136, Mon ah buainak 50, mithi 20 le hliamtuar 66, Rakhine ah buainak 47, mithi 17 hliamtuar 66, Yangon ah buainak 223, mithi 44 le hliamtuar 111, Shan ah buainak 59, mithi 29 le hliamtuar 52, Ayeyarwady ah buainak 144, mithi 28 le hliamtuar 104 pawl tla an si.#\nMyanmar Ram Thangsolobik Chin Ram In Budget Tambik 7 Nakah A Ngah\nLetpadaung Tlang Hrang Lamzawhnak Nei\nRamthen 3 Ah 2008 Dindan Hrampi Lamzawhnak Nei\nYangon – Madalay Karlak Moṭaw Cangsual Tam Sinsin\nMandalay Thubuai Yangon Hngong


Singapore Ih Inn Hnaṭuan Bawmtu Hrang Kilhimnak Tuah Ding: Lungawiza Thu - Chinland Today Media\nMay 19, 2017 4:02 am·0 comments\nSigapore ih innhna bawmtu pawl hrangah acozah cun daanthar a tuahsak. Inn neitu pawl in an hnaṭuantu pawl hrangah kilhimnak (Insurance) amalbik ah $60000 nei dingin a tuah. October 1 ihsin hman thok a si ding.\nInnhna bawmtu pawl siatsuahawknak le tuahmawhawknak pawl kilhimnak daan tuahtu pawl ih tuah mi a si. Hi daan hi 2008 ah zofel salnak an rak nei mi a siih an hlawh man thu khalah acozah pawl in zohfel salnak nei dingin Mr Tan, NTUC’s Centre for domestic Employees (CDE) cun acozah pi hnenah ngennak a nei.\nHi daanthar Ministry of Manpower (MOM) pawl ih an tuahthar mi in, rinloparal ih canghruak mi tuahmawhawknak, ralrinngahlo pang ruangah siatsuahsawknak pawl a zaten a huap tel thluh ding tiin an nemhnget ih October 1 ihsin hman thok cih a si ding. Asinan mah le mah thahawknak le theihcingih tuahhrim mi thil pawl cu a huap tel lo ding.\nDaan thar ahcun innhna ṭuan bawmtu pawl, Singapore an thlen ni thok ihsin an ram sung ih an kir sal tiang a si ding tikhal in ngankhum a si. Siatsuahawknak a um tikah, inntek pawl ih cangvaihnak a um lo pang khal ah, rei pi hngak men lo in mahten acozah hnenah thuhla thlen ding in le harsatnak dang a um ahcun MOM lam khalin bawmnak an pek theitu khal acozah ṭuanvo neitu cun antar lang.\nSingapore ah ramdang mi hnaṭuan bawmtu hi mi 230,000 lenglo an um tiah hminsin a siih, Indonesia, Philippine, Myanmar mi pawl hi tambik an si.#


Euro 2020 Cu Ram 12 Ah Lek Men Thei! - Chinland Today Media\nEuro 2020 Cu Ram 12 Ah Lek Men Thei!\nJuly 1, 2012 11:16 am·1 comment\nLeitlun fuball lehnak ih zohnuam bik pakhat a sivemi European Champion cu 2020 ih an lehnak ding hmun fiang theilo in an um.\nMichel Platini UEFA hotu lubik cun 2020 European Championship cu ram pakhat lawngah lek lovin ram tin ah kan lek tla a si men thei tiin a sim. Hi futball lehnak hi ram hnih lole ram khat ah tuah a si theu.\nTui kum hi Poland le Ukraine ah a um. Kum li (4) veikhat lek a si theu ruangah 2016 cu France ah neih a si ding ti a fiang zo. Asinan 2020 cu khawitawk ram ah lek ding ti fiang hrih lo in a um. 2020 Euro futball lehzuamnak cu ramthen 12 lole 13 culole 24 lole 32 ah kan lek men thei tiin Platini cun a sim.\nTurkey ram in 2020 hrang ih diltu lakah duhsaknak a ngah zetnan, hi kum thotho ah Istanbul ah Olympic Game a um dingi curuangah harsatnak a um ding an zum deuh.\nScotland, Wales le the Republic of Ireland khal cun duhsaknak an zo ve thotho ih an ram ih thleng dingih dilnak khal an tuah veve. 2020 hrang ih European futbal lehnak ding hmun cu January lole February 2013 ah an rel cat ding. Ramtin ih lek ding tumtahnak hi 2022 ih World Cup lehzuamnak hrangah Platini in a rak ruahman ih Qatar cun nehnak a co.\nEuro Rak La Zotu Ram Pawl\n2012-2013 UEFA Best Player Award Shortlist\nEurope Ram Ah Fanei Mal Sinsin\non July 5, 2012 at 1:56 pm\ntui tum italy a sun cu ka mang bang ro ri c


Stihl - FSA 56 Set inkl. Akku und Ladegerät (Empfehlung!) - / Gartentechnik / Motorsensen / Akkumotorsensen bei Danzl GbR Land.-Forst.-Gartentechnik, Peterskirchen (bei Tacherting)


Singapore Ram Ih Nunau Parliament Speaker Hmaisabik Ding - Chinland Today Media\nSingapore Ram Ih Nunau Parliament Speaker Hmaisabik Ding\nJanuary 10, 2013 1:45 am·0 comments\nSINGAPORE : Singapore ram ih parliament speaker tuan rerotu Michael Palmer cu, kan dung lam ah community worker pakhat thawn nu le pa sinak ah cangsual in, hminsiatnak nasatak a neih hnu ah, a hnatuan isin kan dungthla ah a cawl. Cumi aiawhtu ding hrang ah ti in Singapore Prime Minister Lee Hsien Loong cun, Halimah Yacob (nunau)cu a hril asi.\nHi nu hi State Community Development ih minister le Youth and Sports Ministry khal ah tuanvo sang zet nei ih tuan rero tu asi. Halimah hi 1978 ah khan National University of Singapore ihsin degree ngahtu asi ih, cumi hnu ah the National Traders Union Congress (NTUC) khal ah legal officer ih hnatuantu asi.\n2001 ihsin ramthu (politic) buaipi in can a hmang ve ih, mi tampi cun a hnatuannak le a ralthatnak ihsin an duhzet mi hruaitu pakhat dinhmun ah ding in, mi ih tihzah upatnak cotu khal asi. January 14 ah Singapore parliament tokhawmnak an nei ding ih, cutawk ah hi nu hin a speaker of parliament tuanvo hi a tuan ngaingai ding maw ngaingai lo ding an rel ding.\nKum 30 tlukram thu ih a buai ve hnu ah hivek dinhmun a ngah ding cu a lungawizet thu le, hi hna hi a ngah ngaingai asi ah cun, theihtawpsuah in a hna a tuan tum thukhal media pawl hnen ah asim thei. Amah hi Muslim biaknak betu asi ih, lukhumkhum a tul ringring mi cu mipi tamtak hnakdotu pakhat cu a si ve.\nEngland Siangpahrang Te In July Thlaah Nauneih Beisei\nChristopher Jordan Donner Hmu Thei laksawng $ 1 Million\nSingapore Pastor, Pawngsual Tum Ruangah Cawhkuan


PUBG lek nakah a Nu le Pa bank account paisa million 29 kyats hmangsak | Falam Online Media\nJuly 10, 2020 admin\t0 Comments Tech\nPunjab ih um kum 17 tlangval pate cun PUBG game lek nakah a pa le nu bank account ta paisa Rs 16 lakh (2,91,84,429.42 Myanmar Kyat) a rak hmang thup ih thla 1 hnu lawng ah a nu le pa in an thei.\nOnline ca zir nakah tiin a nu phone a hlang ih PUBG a rak lek thup ṭheu. PUBG game sungih ceiawknak meithal, hnipuan tivek a lei ih an clan sung ih a rualpi pawl hrang khal ah paisa tamzet cem in meithal, hnipuan skin a lei sak.\nBank lam in a paisa hmangmizet notification an rak kuat khalle a nu le pa hmu hlan ah a delete ringring. A nu le pai` theihding a phan ruangah bank account an nei mi a thlengkual vivo ih a nui` paisa khawlnak bank account le a mai` bank account sungta paisa hmuahhmuah a hmang faifilik ṭheh.\nBank lam ihsin thlatin an kuat ṭheu mi bank account report ca an dong hnu lawng ah a nu le pa in an thei suak.\nA pa cun, “thla tin bank account report kan dong hnu lawng ah ka fapa in kan paisa a rak hmang thup ṭheu mi kan thei suak. Paisa suakdan rual deuh dingin bank account dangdang a thleg ṭheu mi khal kan hmusuak ṭheh.”\n“Online cazir nakah tiin a nu phone a hlang. Lockdown tuahding umlo lai ah fimzirnak lam a ngaih sak kan tiih kan lungawi zet sapbei.” tiin a sim.\n“Amah hrang ih paisa kan khawl mi hmuahhmuah a hmang fai ṭheh. Ngahtheisaal khal a si lo. Tuahcun, paisa hawl har zia a theifiang theinak dingin motor repair nakah hna ka ṭuanter” a ti.\n← Nauhak Bible Tlaawng ong an tum\nMyanmar President in Surbung vanzam tualrawn ṭuanpeh lawlaw dingin Fial →\nCalifornia Kangmei Phal bawm dingin Canada le Australia hnen ah Bomnak Dil


Chinland today | China today\nChina Today Media ( It is the place where you will most of the times to be informed immediately about what is important to you. If you see a tweet you like, touch the cardio - it lets the someone who has written it know that you loved it. A retweet is the quickest way to exchange someone else's tweet with your following.\nWe keep our employees up to date!\nTlapi Thisen may be Tui Zan Si; Le Cem Zan; Tui Zan Si..... Ih thlanthu ih thihlengdahlo mi tuizan ih thhleng thing wi tlapi thou tuulzan le Mars thlapi ( "Thlapi sen") fiang le tu tu rzet in,.... China is in Huai, in Arvulh cu can ti don a siy, dil make the poi ah can ru ruin d.....\nMars Thlapi Sungah Tili An Hmu; Nunnak A To Thei Ding.....\nNew Cung Hnem & Innsang Bomnak\nSalaam bang, Ngun Sui Bawi chun a hilam ru angro, Ngun Sui Bawi chun a hany Mang ih a Thai, Nu Cung Hnem cu a hany 2 mi d! Hahduahdo a nu kun a fipa ih Umar le a nagainak paul hahduahdo chingin bialral a sang!!\nPune 5 years ago we had a great success with our 6 kainaks, our website www. fahniang le wrang a miser. Papa an nehnawnlo rangah a nu chun a u leathum thawn a meihpi. nunhar faulfo rangah rruun in hmunkhat helum man loop a nu cu fianau harang a sur le sa ah a far slide.\nFrom 2017 to 30 April, ThuhlaChin Rammkulh, Falam Pow, Phautluan Area, Tomual Kua ah 2017, from 11 hours onward pakhat a king a king in his own way of life in mung pale in an nunnaak an can pah tu thei a si. Tang me in hi Pa Than Nawn ih in a si ih, in a tang lay ahhin an in ah minung bakua, mipa pangga le jetztau aiak.\nKhup Hlei Mang wih hupi Nu Cung Hnem (kum 26), wih salai Zung Tin Piang (kum 5), Salai Eleven Za Kap Ve (Kum 4) le Falam a falam wihsin a r t? ng wih Mai Bawi Tha Men (Kum 11) and si. Now Cung Hnem hi naauhak pawa ransuah a tumak ah amai' jetztnak hanoh pah a si yo, Pa Khup Hlei Mang tei' spungkua awcun ahah le an fa natura biik lawsng an hedam.\nKhup Hlei Mang tei'sungkua hi nu le pai' inn ah a um mi an si. Meizahi inn hnuaai ih wutcam an khawl mi wi hhsin a kan kang-tok mi a si. He' hnuaai hnawn wjun kang mi a si rangah an glansuah tihluh thllonak a si.


CDM Tuah Lo Sayakyi Umnak Tlawng Cu Bomb In An Den Puak Hnuah An Urkang – Vapual Auaw\nKan ram buainak thla 3 le hrek a lan verver zo ih thla 4 a kimfel zik thlang nan, buainak cu reh lam pan thei loin a sosang deuhdeuh. A hleice in boruak siat laiah ralkap in tlawng phuan an tum cu buainak a luar deuhdeuh.\nTlawnginn kiangkap bomb puak cu may 24 in theih rero zo a si ih may 25 khalah tlawnginn kiangih bomb puak theih ding a tam tuk. Tanintharyi ramthen Dawei khawpi ahcun CDM tuah lo tlawng sayakyi umnak cu bomb in den puak a si ih tlawng hminpe tam deuhnak tlawnginn dang khal urkang a si.\nDawei khawsung um pakhat cun “Dawei khawpi ih ah-thah-kah 6 tlawnginn cu tlawng sayamahkyi CDM a tuah lo ruangah a umnak tlawnginn sungah bomb den puak a si. Vansiat ah a umnak ah tla ngah loin hmundang deuh ah an deng ngah ih Sayamahkyi cu a thi lo. Reilote ah ralkap an thleng cih ih an kilhim. Cumi hnuah Daawei khawpi sungih hramthok tlawng pakhat sung khalah bomb den puak bet a si.\n“Tlawnginn 2 lawngin a tuar ding hmang tiih kan ruah laiah tlawnginn dang pakhat cu zan nazi 10 hrawngah urkang a si. Cazirnak hmun tamzet a kangral thluh ih tlawnginn cu sak sal lo ahcun hman a theih hrih lo ding. Tlawnginn an urkangmi Kamyakin tlawng ahcun CDM tuah lo zirhtu pawl cun may 24 ah tlawng hminpe pawl an rak khum rero. Tuini may 25 ahcun tlawng hminpe zohman an um nawn lo a si,” tiah ramsung thuthang a simthei.


Leitlun Supermodel Lianbik Kathy Ireland - Chinland Today Media\nLeitlun Supermodel Lianbik Kathy Ireland\nFebruary 27, 2012 10:39 am·0 comments\nBy: By the New York Post\nFebruary 25, 2012 11:28AM\nKATHY Ireland cu leitlun ih taksa mawi ih paisa hlawh tambik a si. A nih hin $350 million a hlawh suak ih mimawicungcuang (supermodel) pawl lakih milianbik a si tiin CelebrityNetWorth.com pawl cun an sim.\nAmah sangsuantu hi Brazil mi a siih $250 million lawng a hlawh. Cutin, Cindy Crawford $100 million le Tyra Banks $90 million pawl in an sangsuan vivo. Christie Brinkley, Heidi Klum, Kate Moss, Naomi Campbell, Elle Macpherson, le Claudia Schiffer pawl khal tlar 10 nak ah hriltlin an si.\nIreland mi a siih Forbes Magazine ih Supermodel Supermogul ah vei 48 a lang zo. Tileuhnak thuamhnaw cingtawi te thawn Lehpannak ih a zawnzawn ih vei 13 a langnak ruangah a hmin kengin thil tuahmi 15000 lenglo a suak cih ih ihphah, sangkate tiangin Kathy Ireland Worldwide pawl in an suah cih.\nKate In Inn Thar A Nei Duh\nTulai: Kate le William Tei Sung Thubuai\nIreland Cozah In An Ramsung Satuahnak Pawl Zohfiang Ding\nKa Thi Ding\nKate Middleton Mo Si Harsa A Ti Kem?


President Biden in US mipi a Hnem - Falam Online Media\nPresident Biden in US mipi a Hnem\nUkraine-Russia boruak ah atufang Leitlun mipi ṭihphanbik pakhat cu “Nuclear ralpi a tho pang ding” tihi a si ih, thulengvak ruangah thinphang lo dingin President Biden in US mipi a hnem.\nUkraine-Russia thubuai ah nitlaknaklam ram pawl khamhremnak tuar thei loin Russia President Putin cun ramsung Nuclear ralthuam pawl ralring cia dingin February 27 ah thu a suah.\nNan ngam ceng cun ti`n President Putin in Ukraine lamṭang ram pawl le leitlun pawlkom picang pawl ziang a siar lo zia a ti lang mi a si ih, Leitlunhuap Nuclear ralthuam neitambik an si bangin nitlaknak ram pawl thawn an kapaw pang cun leitlunpi a siat thulh ding tiah ruah a si.\nNuclear ralpi sim lo, 2011 ih Nuclear accident a suak nak hmun Fukushima cu tuhnu kum 100 tiang minung um nak ding a tlak nawn lo ih datkhu sia hlir a khat ti`n Japan cozah in thuthannak an rak nei dah…..\nCuvek dinhmun a si ruangah “US ram in Nuclear raltho ding kan phan a ṭul maw” ti`n WhiteHouse thurelkhawm nakah President Biden an suat ih, amahcun “No” ti`n a let.\nWhiteHouse in Putin thusuah hnu relote ah ziangtik hman ah Nuclear ral thoter ding a si lo thu, Nuclear ralpi a tho pang cun nehnak cotu tivek a um thei lo thu siseh, Russia khalin cuvek ruahnak a nei ve thu le ziangtik hman ah Nuclear ral thoterlo dingin lungkim hminkhennak an nei zo thu …. tivekpawl an phuang zo a si.\n← Ukraine dinhmun ṭum suk lam a pan, Peng 40 sau Raldo mawṭaw le Tank pawl in Kyiv khawpi an neih vivo\nFalam, Taal khua kiang ah miruak pakhat an sar →\nMarch 9, 2022 Ni Hnem Sung 0


Lungdaang | Radio Veritas Asia\nFeb 11, 2020 hrangih Thuthangttha, Thlarau rawl\nCaantluang zarhnganak, tlawngkai nihnih ni (Feb 11, 2020)\nSiarding: 1Kgs 8:22-23, 27-30; Ps. 84:3-5, 10-11; Mk. 7:1-13.\nKan thulu hi fiangter hmaisa sehla, tulai san cu kan ttong khal kan cawkrwi ter thluh ih ruangah kan mai pupa ttong diktak ih kan neihmi thuhminsak khal kan hloh ter mi an tampi.Tu-ah "Lungdaang" timi ttongfang thulu ah ka rawn hmang ih "lungdaang" tivek ka thei dahlo titu nan tampi ding. Kan pupa san lai ah Inn an sak tikah an inn luhnak hmai ah a thuahthuah in ''cang'' an dawl ih cu tawk ihsin sangkapi ah an thleng. Tulai ih kan theih ol ding bik cun inn luhnak ''kailawn'' a si. Khimi khi kan pupa pawl cun "lungdaang" an rak ti. Himi thulu ihsin "Kan Bawipa Jesuh hnen ih kan fehnak ding hrang ih a rak um mi thu," culole, ''Bawipa Jesuh hnen in thlengtertu nunphung" thu kan hlawm aw ding.\nKan siarmi Bible ah "Daan thiam pawl le Farise pawl" in Jesuh ih dungthluntu pawl ih umtudaan an soiselnak kan hmu. Jesuh ih dungthluntu pawl cun an kut kholh hmaisa lo in rawl an ei ruangah nunphung ngainatu pawl hrang le daan thuntu pawl hrang ahcun "hnaihnoknak'' ah a cang. Himi thu ah Jesuh in zirhnak a nei ih cui zirhnak ahcun "Pathian ih thupek pawl hnakin milai ih nunphung kha nan thupitter" a ti ih cuticun "milai ih nunphung in Pathian ih thupek cu nan khuh hlo ter thluh" ti ah ralrinnak a rak pek. "Daan thiam pawl le Farise pawl" cu Jerusalem ihsin an ra ih Galilee peng ah an thleng.Cun Jew miphun pawl cun "kut kholh" thu le daan hi an thei thluh cia zo nan tui kan siarmi bible ahcun cangantu Mark cun "unclean hands, that is, without washing them" a ti. Kan laittong cun "a thiangfailomi kut, cucu, kholh lomi kut" ti in a sim fiang sal. Jew miphun pawl si hai sehla simfiang bet a ttul nawn lo. Curuangah Bawipa ih thuzirhmi a ngaitu mipi cu "Jew miphun an si lo" ti in kan la thei.\nTuisun kan siarmi thuthawn pehpar aw-in ralrin ding pakhat a um. Kan Falam Bible ah "dawrih an leimi thil khal a daan vekih an kholhta lo ahcun an ei duh lo" ti in Bible lettu cun a let. Mirang Bible ahcun, "on returning from the market place they never eat without first sprinkling themselves" ti a si. Ziang ti in a dangaw ti a si le, kan Falam ttong ahcun kholh dingmi cu "leimi thilri" a si ih mirang bible ahcun kholh dingmi cu "dawr fehtu minung" a si. Kan theihtawk te ahcun himi daan cu "thilri" kholh ding hnakin "minung kholh ding" a si sawn. "Thilri kholh ding" cu harhdamnak hrangah a si ih "minung kholh ding" cu daan vekih thianghlimnak ding hrangah a si. Himi thianhlimnak daan thawh pehaw in a thupi sawn cu ziang a si ti a sim fiang, thinlung a si. Aw le kam lawng si loin mai nun ih thlun ding le nunpi ding ah in sawm. Cun himi thinhlimnak daan pawl hi Pathian ih pekmi daan ti hnakin an mai phuahcop le betmi daan terek a tamtuk thu a lang fiang. Colose 2:22 "Hi daan terek pawl cu voikhat ti suak ngah hnu ahcun san a tlai nawnlo mi thil pawl an si. Milai ih tuahcopmi daan le zirhnak lawng an si."Daan thiam pawl le Farise pawl cun "kan pupa pawl ih in zirhtami daan" an thlun lo ti ih an phun an zai, mawh an phurh vek in Jesuh khal cun cui "pupa pawl ih daan" thawn a let ve. An pu an pa pawl ih daan cu Pathian in Moses hnen ihsin a pek mi daan pawl an si.\nMoses hnen ihsin daan tthattha tampi an nei, asinan cui daan pawl cu ttha ten thlun duhloin an mai duhdaan in a sullam an la. Moses ihsin a ra mi Pathian ih thupek ahcun Suahlannak 20:12 "nan nu le nan pa nan upat pei; cuticun Bawipa nan Pathian ih ka lo pekmi leiram par ahcun sansau in nan nun ding." ti a si. Daan peksalnak 5:16 khalah, "Bawipa nan Pathian a simi keimah ih thupek bangtukin nan nu le nan pa cu upat uh; cuticun nan lamzin a tluang dingih ka lo pekmi ramah reipi nan nung ding" ti a si. Nu le pa camsiat ding a si lo; Suahlannak 21:17 "Mah ih nu asilole mah ih pa a camtu cu thah a si pei" ti-in kan hmu. Puithiam hnattuan 20:9 khalah "a nu siseh, a pa siseh a camtu cu thah a si pei; a nu le a pa a camsiat ruangah a sualnak thisen cu amah ih lu parah a thleng a si." ti in kan hmu. Nu le pa parih kan ttuanvo le kan tuah ding mi in sim. Asinan mi hrek khat cu "korban" timi daan thu hmang in nu le pa an zoh duh lo. Korban timi ttongfang cu "Aram ttongfang qorban" ihsin a ra ih Greek pawl in korban ti in an hmang ve, a sullam cu cu "Pathian hnen ih pekmi" ti a si. Himi cafang hi thlan parih nganmi ah an rak hmu ttheu, ziangah ti le mithi ruak thawi an phum cihmi hlawn thil duh ah misual pawl in cui thlan cu an rak boh ttheu ti a si ih cui misual pawl ih ral ttih ah "himi thil pawl cu Pathian hnen ih pekmi a si - korban" ti in an nganta. Pathian ih ta a si zo ruangah rukru le misual pawl in an la ngamlo ti a si. Tu-ah fa le pawl in nu le pa an zoh paihlo le an kilkhawi duhlo tikah an neih an hlawnthil le sumsaw pawl cu "Pathian hnen ih pekmi a si - korban" an ti ih cuticun nu le pa zoh a ttul nawnlo" an ti. Korban timi ttongkam cu a peeng zawngin an hmang. Ti duhsan cu "Nu le pa upat ding, cawm ding, tuamhlawm ding" timi Pathian ih pekmi daan cu an thei tuk ko na-in nu le pa cawmnak ih an hman dingmi an neih sumsaw le hlawnthil cu "Pathian hnen ih pek mi - korban" a si an ti ih nu le pa cawm nawnlo le tuamhlawm nawnlo in an um. Cuticun, Pathian ih thupek "nu le pa upat ding" ti cu an thlun nawn lo, an pahbal.\nHimi thu umdaan ih a khih hmuh mi cu "daan hi an mai nun ah an nun pi lo, an mai duhcaan ah sirhsan ah an hmang men, an mai duh zawng in an kuai, an dir men" ti a si. Curuangah Jesuh in nan aw le kam men, kan nunnak in a pe lo ti ih a sinak a si. Cucu Prophet Isaiah ih rak simcia mi thawn a sim hai. Isaiah cun " Is 29:13 ''Himi pawl cun in bia nan an ttong cu tican neilo a si ih an thinlung cu khuimaw lamah a vakvai. Annih hrang ahcun biaknak timi cu milai ih tuahcop mi daanterek le thilti ttheu daan pawl khi a si ih zoh loih an siar mi pawl khi a si." a ti. Himi daan pawl hi siar men le thei men ding siloin kan mai nun ah kan thlun ding a si ih cuti ih kan thlun a si le Daan famkimtertu Jesuh (Mt. 5:17) ih dung fel te-in kan thlun thei ding. Moses ih daan, kan pupa pawl ih daan le thukham hlun cu Innpi Jesuh hnen in thleng tertu "Lungdaang" an si.


Naute Pathum Cu 2, 2, 2022 Nazi 2:22 Ah An Suak – Meifar\nNaute Pathum Cu 2, 2, 2022 Nazi 2:22 Ah An Suak\nFebruary 18, 2022 admin Leitlun 0\nUS ramsung ih um naute pathum cu an suah ni le caan hi a mak zet, an theihhngilh nawn lo ding ti a zumum. California ih um nupa tuakhat in fapa le fanu an nei zo, an fa pathumnak ding cu Kaiser Permanente Anaheim Medical Center ah an va nei ih 2, 2, 2022 sun nazi 2:22 ah a suak.\nMipa a si ih a hmin ah Zachriya tin an sak. Cuvek thotho in San Diego Medical Center ah nupa tuakkhat in an fa hmaisabiknak ding an nei ih 2, 2, 2022 sun nazi 2:22 ah a suak. Mipa a si ih a hmin ah Ramon tin an phuah.\nPennsylvania hospital khalah nupa tuakkhat in an fa hmaisabiknak ding an nei ih fanu te an nei, a hmin ah Freya tin an phuah ih 2, 2, 2022 sun nazi 2:22 ah a suak. Nuate pathum le hringtu nu pawl ih harhdamnak cu a ṭha thluh ih an lungawi zet tin an tarlang.\nKan dung khalah faphir unau hnih cu an suah ni le kum a bangaw lo ruangah leitlun mipi pawlin mak an ti tuk. An suah caan cu minute 15 lawngin a thlauaw thung, a upa sawntu cu kumhlum December 31, 2021 zan nazi 11:45PM ah a suak ih a nau sawntu cu kumthar zing January 1, 2022 zingthlapit nazi 12:00 ah leitlun nieng mawi a hmu.\nUndertaker In, “The Rock Hi US President Ṭuan Sehla Mipi Pawl Kan Lungrual Ding” A Ti\nFanu A Neih Hnu Khalah A Thianghlim Lai


Kum Upa Pakhat Dinhmun In - Chinland Today Media\nKum Upa Pakhat Dinhmun In\nJuly 14, 2010 11:42 pm·0 comments\nKum Upa Pakhat\nMaw Pathian, a tar zo ih a ttuak a par aw tiah i dungtun hram hlah aw. A ralai dingmi santhar hnenih na huham le, na cahnak ka aupi tikah ka hnenah um hram aw. – Saam 71:18\n– Saam 13-15\n– Tirhthlah 19:21-41\nKan dung naite vanzam thawn khual ka tlawnlai ah hnattuan phah dingin ka timtuah aw. Ka laptop computer, hard drive, iPod, le a dang tete, kum zabu 21 ih santhar thilri pawl thawn hnattuan ka thok tikah, ka kiangih to kum note pacang pakhat in, “thu pakhat ka sim duh, a ngah maw?” tiah in ti ih “aw ngah e,” ka ti. A thawh ih, “Nangmah tluk putar in santhar thilri pawl lung diriamzet ih na hman thei hi ka hrangah thathawhnak taktak si,” ti’n i lawm. Asinan hmakhatte ah kum 120 lai bangin ka thei aw. Ziangah “Nangmah kumzat in” i ti si pei? ti’n ka ruat thei lo. Kei cu kum 57 lawng ka si hrih.\nSaam 71 sungih, “Atu ka kum zat le cuih hnulam” a timi ka vun ruat. Himi thu in manneizet ih hmanmi nunnak le a tthahnemmi zirnak pawl i vun mangter saal. A tthahnemmi zirnak pawl cu kanmai’ hrangih tthathnemnak a neih lawng si loin, kan hmailam a ralai dingmi san ih tthangthar nonawn (next generation) pawl hnenih peksin vingvo ding a si fawn. Saam ngantu in, “Maw Pathian, a tar zo ih a ttuak a par aw tiah i dungtun hram hlah aw. A ralai dingmi san thar hnenih na huham le na cahnak ka aupi tikah ka hnenah um aw”(c. 18) a ti.\nCuruangah “keimah kum zat” timi cu thil sia a si lem lo. Pathian huham le cahnak hmailam san thar ih fehpitu ding Khrih dungthlun raalkap hlun ti ih upatnak a si sawn. Cuti’n anmah hrangah thathotertu taktak kan si thei ding. – Bill Crowder\nPathian zumtu mi hlun mi thianghlim pawl,\nTuih ni santhar mi hrangah fehnak lamzin an rak sial;\nRaal tampi an rak tong ih an rak do,\nThudik le thuhman an fimnak in zirh. – Branon\nSan thar nonawn pawl hrangah laksawng tthabik cu,\nKum upa pawl hnen ihsin zohthimtlak thil ttha hi a si.\nLilawn par ihsin Dawp a ttul lo\nHril Dingmi Vanlam Thil\nThinlung thiang teih Tipalhnak\nMurphy Ih Daan pawl\nTtihphan nei lo Raalphaw\nZiangah Rong A Um?\nFapa Thih Thu Radio ah Ngai Ngah\nRev Khoi Lam Thang, Bible Society of Myanmar General Secretary Motaw Accident\nFRANCE RAM IN IRAQ CHRISTIAN RALTLAN PAWL COHLANG\nMiss Asia Pacific 2014 May Myat Noe Muslim A si!\nMiss Universe, Myanmar\nChina Ram Christian Pawl Biakinn Ih Cross Lem Siatsuah Vivo


Nunau Pakhat Cun A Tlangval Cu Nam In A Dawt Ih Thi Lo Ding In Zangfah A Dil; Video - The Chin Times\nLamzin pakhat ah nunau pakhat cun a tlangvalpa cu nam thawn vei tampi a dawh hnuah thi hrih hlah aw maw tiih a hnam ciamco lai vedio cu online ah nasazet ih a lar ruangah cui nunau cu an kaih ngah tiah theih a si.\nMixico ram Hotel La Cascada kiang ih thilcang mi a si. Erick le Sonia cu duh-awknak thuhla ah țongkam an el-aw ih cutin nam in an dawt aw. Vedio ih an țongkam lang dan ah fala Sonia cun “amah in i thawi, that khal i tum” tiah a țong ih Erick ve cun “thu dik lawng kha rel aw” tiah zangfah a dil.\nHi caan ah Sonia cun “i zangfah hram aw, thi hrih hlah aw maw” tiah pom phah in a țong ciamco. Erick cun a kiangkap minung pawl cu “amah in i that duh rori” a ti tikah Sonia cun “kei ka lo that lo, ka lo duh tuk si, hitin thil tuah dingah ruahnak khal ka nei dah lo, asina’n na tuahmi tla kha relsuak aw” tiah a sanglet.\nAn kiangkap ih minung pawlin palik zung ah phone thawn thuhla an sim. Palik pawl an ra thlen tikah tlangvalpa cu siizung fehpi dingin an sim tikah an motor ih datsi in a daih lo ding, fehpi theih a si lo tiah an rak a nuar. Curuangah ah siizung motor an ko sal ih siizung motor cu suimilam pakhat hrawng a rei hnuah a ra thleng tiah ramsung Media in a tarlang.\nErick cu emergency in operation an tuah thei ruangah a nunnak thlaphan a um loih Sonia (kum 20) cu nam hmangih mi dawt thubuai in an kaih tiah theih a si. Ref : PPL\nPrevious articleChin Ramkulh Budget Zatek 61 In Lamzin le Lilawn Tuah Ding\nNext articleDaan Cu Minung Tuahmi A Si Ruangah Minung In Rem Thei Ding A Si : Daw Suu


Zirhtu Le Tlawngta – Mai Esther Dimte (HLD) | GFYO\nZirhtu Le Tlawngta – Mai Esther Dimte (HLD)\nPosted on October 25, 2016 October 25, 2016 by Gfyo\nZirhtu pawl cu an hnat’uan ruangah le an huham ruangah upat le t’ihzah an si tlangpi t’heu. Zirhtu hmuahhmuah in cazirh an thiam thluh lo men ding nan an zirhtu sinak huham cu hnat’uan an cawl hnu khalah a tang lai a si. Mi hrekkhat cu cozah hnat’uan dang ngah thei lo ruangah zirhtu hnat’uan a hril tu tla an um nan, mi hrekkhat lala cu zirhtu ding hrimhrim ih a paih mi le a thiam mi an um ve thotho. Ziangvek duhhrilnak ruangah zirhtu dinhmun ka thleng ti cu kanmah ten kan thei awk fingfing ko ding. Zirhtu ciocio ah zumtu le zumlotu hin danglamnak kan nei tengteng ding tiah ka zum. Cui kan danglam awk nak cu ziangvek a si ih ziangtin kan lang ter pei? A tlangpithu in himi pawl kan zoh tlang pei uh! (1) Tlawngta hrangah thlacam (2) Tlawngta ih innsungsaang dinhmun thei sak (3) Tlawngta ih hmuitinmi theihpi\nTlawngta Hrang Thlacam\nZumtu a si mi zirhtu pakhat cun a tlawngta hrangah zo ih fial t’ul lo in thla a cam sak a t’ul a si. Ziangtikcaan ah thla na cam sak ding ti silen na tlawngta ih homework, assignment, exam na zohfel caan ah a si. Na tlawngta hrangah lungawi thu sim in thlacam aw. Na tlawngta in a fimthiam zirnak ah fimnak, damnak, le hlawhtlinnak a hmu thei nak dingah thlacam sak aw. Na tlawngta ih innsungsaang hrangah thlacam sak aw. Himi tlawngta ih zirhtu na si ruangah Pathian hnenah lungawithu sim aw. Tlawngta tampi zirtu an si rero lai ah nang cu anmah pawl zirhtu na si mi parah na hnat’uan ruangah Pathian hnenah lungawi thu sim aw. Culen netabik na tuah ding mi cu na tlawngta in a thil ti t’ha mi (kutnganmawi/fiang zet, creative answers or thoughts/cazuamnak) tivekpawl ruangah theihpinak (acknowledgement/reward) tuahsak aw. Na tlawngta le a innsaang hrangah hivek in duhdawtnak na nei ih thla na cam sak ringring ahcun Pathian in a hmin sunlawinak ah a lo hmang ding a si.\nTlawngta Innsungsaang Dinhmun Theisak\nZirhtu tinkim in kan zirhmi hmuahhmuah kan tlawngta in an cinken ding le an thiam ding cu kan duh bik mi a si ko. Sihmanhsehla, zirhtu tampi nih kan tlaksam mi cu kan tlawngta ih innsungsaang dinhmun kan theihpi lo mihi a si. Tlawngta tamsawn cu nu le pa khuahkim a nei mi an si men ding nan a hrekkhat cu nu le pa reprai nei lo tla an si men thei. Nu le pa ih duhdawt zet mi khal an um ding ih nu le pa ih thawi le kawk rero mi tlawngta khal an um ve ding a si. A hrek cu nu le pa a hau awk rero ih a t’hen awk pek mi innsungsaang ihsin a ra mi tlawngta tla an si thei. Ih hmuh khop lo zet le paih lo cing ten tlawngkhaansung ih ra men mi tlawngta tla an si thei. Kan tlawngta pawl an zaten fimnak ih a thupi zia an thei thluh lo a si. A tam sawn cu nu le pa ih fial ruangah tlawng a kai mi an si. Tlawngta pakhat naa tuk in daan kan tat (nunsim) hlan le kan thawi hlanah ziangruangah a tuah ding mi a tuah lo, dawnkhamtu a nei maw, thilri kim teh a nei maw, bawm t’ul mi teh a si maw, a mit teh a t’ha ko maw ca a hmu thei maw, a hna teh a set pang maw tivek pawl thei zuam hmasa ta aw. Na thei ve ten a t’ul dan in bawm/assist awla na fial mi a tuah ding a si. Na tlawngta ih a ratnak family background fiangten na thei ahcun cui tlawngta ih fimzirnak ah tampi a bawm thei tu na si zia le na thupi zia na fiang awk ding a si.\nTlawngta ih Hmuitinmi Theihpi\n“Nui hrin khat hawi zawng hlah” tin pupa t’ongfim ah kan rak nei dah bangin nu pakhat ih hring mi fa le an dang awk thluh cio a si ti cu el ding um lo ih theih mi a si. Cuti a si ruangah nu tampi ih hrin mi fa le tampi cu an hmuihmel le an ruangrai lawng si lo in an khuaruah dan le an hmuitin mi pawl khal a dang awk thluh ding a si. Cui a dang awk zet mi na tlawngta pawl ih hmuitin mi cu a cang thei bik in thei zuam aw. Na thei ol nak ding ahcun cangan ter nak in a si. Classroom activity silolen extra point assignment tivek in “keimah thu – about myself” “ka sunmang – my day dream” “a t’ha sawn mi leilungpi tuah dingah – to make a better world” tivek pawl thulu hmang in cangan ter hai aw. (A cang thei ahcun cumi an ngan mi cu classroom ah share ter hai aw. Pakhat le pakhat an hmuitinmi parah an nautat/hmuhsuam awk lo ding le hnihsuahsainak men ih an hman awk sak lo ding in an thlun dingmi sikaan cu na tuah sak hai cia a t’ul ding). Na tlawngta pakhat fingfing ih an hmuitin mi na thei hnu ahcun cui an hmuitin mi an thlen thei nak dingah a sangsang ten an tuah ding mi pawl na ruatpi thei a t’ul. Ruatpi ih sim lawng si lo in nangmah hrimhrim khal in caan pek in bawm ve aw. Tlawngta pakhat ih hlawhtlinnak cu a zirhtu ih hlawhtlinnak a si ve timi cing ringring aw!\nTlawngta le zirhtu nel awk zet ih an umnak hmun ah hlawhtlinnak a tam sawn ih nu le pa khal in an fa le fimzirhnak hrangah ui mi nei lo in tha an pek ve a si. Zumtu a si mi zirhtu cun cazirh hi pumcawmnak hnat’uan pakhat vek men lawng ih ruat lo in mission hna a si ve timi a ruat cih t’ul a si. Duhdawtnak le duhsaknak sang zet thawn tlawngta ca kan zirh ih an innsungsaang dinhmun kan theisak, an hmuitin mi kan theihpi ih an hrangah thla kan cam sak ringring a si ahcun kan classroom lawngah si lo in kan tlawnginn pi ah danglamnak kan hmu ding a si. Cui danglamnak cun Pathian hmin a sunglawi ter ding a si.\nPosted in Cahram, Calai.\n← Falam thlennak hrang hngilh lo…\nChin ram cozah, Chief Minister… →


Sim Dihai khuasenpi in Zinghnam Raal An Do | Falam Online Media\nFalam peng, Sim Dihai khua ah zinghman pawl in Lorawl an siatsuah nasatuk ruangah khuami pawl in harsat an tuar tiah theih a si.\nZinghnam pawl cu zaan khuathim veten an cangvai thok ih zaan khat ah Loram acres pakhat tluk an siahsuah tiah Sim Dihai khuami pakhat cun a sim ih “Atufang hi kan vainim pawl paw ṭhat rero laifang a siih Zinghnam raal do ah kan mino pawl an buai. Zaan nazi 8 ihsin zinglam 2 tiang hrawng cu, it thiam lo in Lo an kil ringring” a ti.\nSim Dihai khua a tlawngtu Pu Kap Thang khal in, “an khuasung ih kan riahnak inn ahcun zinghnam a tam ciamco lo na`n Inntek tei` fapa pahnih, Lo riaknak in an ra tlung tikah zinghnam 20 hrawng an awk mi thawn an ra tlung ṭheu cu, ka mangbang thluh rori” a ti.\nSim Dihai khuami pawl cun, harsat an tong mi thawn pehpar in Ciinthlak zung, Uknak lam zung le NGO lam in khuasenpi harsat tuarmi cu theihpi in, bomnak tawlrel dan hawlpi dingah an beisei tiah CH daily news cun a tarlang.\n← Afghan actress, film director Saba Sahar, meithal thawn an kap\nNazi 24 sungah Myanmar ram ah Covid 19 mina 100 um →\nFalam : Dothlengnak ruangih kaihkhih tuar mipahnih thlah zalen\nCNDF, CNF le CDF in Falam peng ah SAC ralhraang cepreek


Ka Dam Sung VANZAM Ka To Nawn Lo Ding – vanzam cangsual nakih telvetu | Falam Online Media\nAugust 7 zaan, Air India Express vanzam cangsual nakih telvetu Muhammed Junaid (kum 25) cun a hmuhtonmi cangsualnak rapthlak cu Reuters hnen ah a sim ih “ziangtik hman ah Vanzam ka to nawn lo ding” a ti.\nJunaid cu accountant dinhmun in Dubai, company pakhat ih hnaṭuan a siih Covid 19 boruak ah hnaṭuan cawl ṭheh a si ruangah a suahnak a nui` ram, India ah a tlung mi a si.\nJunaid cun, “tuhlan kum 3 rei ah kan sungkua cawm dingin Dubai ah hnaṭuan dingin ka vaai” a ti.\nJunaid cu an inn-sang member 4 cawmtubik a siih a thla hlawh 4,000 dirhams ($1,000) cu thla tin ten India ram ih um a nu le pa a kuat ṭheu.\nJunaid cun “Covid 19 boruak ih kan company tlaksiat hnu, May thla ihsin ka boss in thlahlawh hrek lawng in pek ṭheu. Hnaṭuanding umlo ruangah thla 2-3 cawl lawk awla ziangkim ṭhat lam a pan hnu ah kan ṭuan pehzom leh ding ti`n ka boss cun in ti” a ti.\nHnaṭuanding le umlo, paisa le cem vivo ruangah India cozah in ramdang ih um a ram mi pawl kosaalnak program ah dilnak Ca a thehlut ve ih paisa 880 dirhams cem in Air India Express flight IX 1344 cu tlawngkai ninga zaan ah Dubai ihsin a to ve.\nAmah cun, “Vanzam sung, a dung tabik tohkham tlar ah ka to ih kan ṭum nak ding Calicut International Airport kan lut zik ihsin nikhua a sia tuk ruangah Vanzam cu a hnin durdo.”\nCalicut International Airport runway saulam cu 2,700 m a siih an State sung, Airport 4 pawl lakih runway tawibik a si.\n“Kan ṭum nak ding airport kan thleng cu, nikhua sia, runway a ciar thawn, Vanzam ke cun runway a dai zo nan zam tumsaal vekin a speed an ti cak ih a zam suak man hlan ah runway ziin a cem ih kan tla lan ” a ti.\nVanzam cu a tla lan nakah a lai in a tan ih a dunglam totu mipi tamsawn cu an him dam. Junaid cun, “Vanzam ih ka lu ka sawh nak le ka hmur ka keu kuai mi bak lo cu ka ṭha ṭheh. Accident nak hmun ihsin motor thawn ka tlung zo ih, tu ah Covid – 19 natnak check dingin ka hngak rero lai.”\n“Vanzam cangsualnak second 15 sung cu ka san sung ih hngih thei nawn lo ding mi tikcucaan a si. Tukhalah ka thin phang a reh thei hrih lo. ka ṭih rori si ko. Vanzam ka to nawn lo ding” ti`n Muhammed Junaid cun Reuters hnen ah a sim.\nAir India Express Flight 1344 cu 7 August 2020 ah Dubai ihsin Kozhikode lam pan in a zam ih a ṭum nak Calicut International Airport ah a cangsual ruangah a lai in a tan. Atotu 190 lak ah pilots 2 tel in minung 18 an thi ih mitamzet in hrimhma an tuar a si.\n← Hakha khuasung ah Motorcycle 50 luan an kai\nFalam Peng Phun Hra Result →


Ninghang Riahsiami hrangah - Chinland Today Media\nApril 28, 2012 12:05 am·0 comments\nNinghang lungsia pawl cu mi thluasuak an si; ziangahtile Pathian in a hneem hngai ding.\n–\tMatthai 5:4\nBible Siar Ding: 1 Korin 15:51-57; 1 Thess 4:13-18\nMipawl in ninghan riahsiatnak hi a palh zawngin ruahnak an nei ttheu. Switzerland ih ka umlai ah an tuahmi pakhat ka hmuhmi cu, ni nikhat cu ninghan riahsiatnak langternak pangpar kual kha thlaanmual ih ret ni an nei. “Ziangruangah tlaanmual ahcun nan tikcu caan nan cemter rero?” ti’n thu ka sut. Nan duhdawtmi nan unau pawl cu hih thlaan ah an um nawn lo. Pangpar kual pawl thlaanmual ih nan rak ret ciamcomi hi zumnak dik a si lo. Khrih sungih a thi zotu pawl cu Amah thawn vanram ah an feh zo a si. Paul ih a simmi hi a tthasawnmi a si ti’n ka sim hngai (Filipi 1:23).\nKan nu in veikhat cu hit’n i ti; “Thu ka sim tikah in zoh aw. Thuthangtha ka sim tikah vancungram thawn ka naih cuang, veikhatkhat ahcun ka hlocih lai ding” ti’n. Zaan khat cu thuthangttha a sim rero ih a sim ttheh tikah a feh hlo ngaingai. Kei cu Glasgow ah feh ding ka si ih khawmnak a feh hlante ah kan cibai aw taa. Inn ihsin ka suah zawngah siibawi le palik pawl kan inn ah an ra thleng ih, “Na nupi cu Biakinn sangka ah a tlu ih a thi,” tiah in ra sim. Ka nupi cu a duhnak hmun ah a thleng zo ti ka thei. Ka ttap lo, theih lo ttong in thla ka cam, Pathian ka thangtthat. Minung tisa daan in ka sim asile amah cu ka ziangkim a si; sihmansehla tisalam daan in ka riahsia thei lo ih thlaraulam daan in ka lungawi. Kan inn cu a rei hlanah mipi in an khat thluh. Siibawi in, “A thi zo, a hrangah zianghman tuahsak theimi kan nei nawn lo,” a ti. A ruak umnak ahcun ka va feh ih, thihnak tlunah thu ka pek, nungter saal awla hmakhat te’n kan nu cu ka hnenah ra she! ti’n thla ka cam. Cutikah Pathian in hiti’n in sim, “Amah cu Keimah ih taa a si; a hnattuan a ttheh zo.” Pathian ih i sim duhmi cu ka theithiam.\nA ruak cu ruakkuang sungah an ret, ka fanu le ka fapa pawl cu inn sungah ka hruai hngai ih, “Hitawk ahhin nan nu a um maw?” ti’n ka ti hngai tikah, annih in “Ka pa, ka nu cu hinah a um lo,” in ti. Cutikah a ruak cu lang loin kan khuh pei ka ti. Na duhdawtmi mithi, Khrih thawn a feh zotu pawl hrangih na riahsia asile – hiti’n ka lo sim duh – Paul ih Pathian thutak a phuanmi ih phuanlangnak na nei ngah hrih lo tinak a si. Paul ih in hmuhmi cu thih cu hih lei tisa ih um hrih hnakin a ttha deuh ti a si (2 Korin 5:8). Hih Ca Thianghlim hi kan siar, asinan a buaimi cu mipi in an zum thei lomi hi a si. Pathian na zum taktak tik ahcun hiti’n na ti thei ve ding, “Ziangvek a can khal le a ttha. Bawipa, ka duhdawtmi in laak sak a si khal le Nangmah thu si ko,” ti’n.\nZumnak cun mai’ zawn kan ruah ruangih kan mitthli tlaknak a kiangter.


Phir Unau 3 In An Duh Tuk Ruangah A Nei Thluh – Meifar\nPhir Unau 3 In An Duh Tuk Ruangah A Nei Thluh\nAfrica, Congo khua ih um tlangval kum 32 mi Luwizo hi a luck zet, nunau phir unau 3 in an duh tuk ruangah an unau thum in nupi ah a nei thluh lawlaw. An unau lakih pakhat Natalie thawn an duhaw hmaisa ih cumi hnuah midang 2 thawn an duhaw, veikhat ah an unau thum in a kop. An hmin cu Natasha, Natalie le Nadege a si.\nPhir unau Natasha in, “Nupi ah kan unau thum’n in nei ding tin kan sim thei cu a lau tuk” a ti. Tlangval Luwizo in, “Thuthluknak harsa zet a si, asinan ka fala an si thluh ruangah nei dingin thuthluknak felfai ka tuah. Ka nulepa in ka thuthluknak cu mak an ti tuk ih an lungkim lo, curuangah mopuai khalah an ra tel duh lo” a ti.\nFebruary 28, 2022 ah lunghlai zetin kutsihnak an nei ih vengsung mipi pawlin an lawmpi. Phir unau pakhat in, “Kan unau thum in pasal pakhat kan neitlang thei cu kan lungawi tuk. Nunau pathum in mipa pakhat tawmawk cu midang hrangah a cang thei lo men thei, asinan kan hrangah cun a cang thei.\nKan nauhak lai ihsin thilri bungrua kan rak tawmaw ringring zo, Pathian in pasal kan neih tikah kan unau thum’n in ṭhenawkter dingah kan ruat nan arak si lo. Pasal neih tik khalah kan umtlang vivo thei cu kan lungawi tuk” a ti.\nRakhine Fala 6 Cu ‘China Milian Pasal Ah Nan Nei Ding’ Tin An Bum Hnuah Hlawhhlang An Ṭuanter


Raaldonak ih Thabangnak - Chinland Today Media\nSeptember 11, 2012 12:20 am·0 comments\nBible Siar Ding: 2 Samuel 22:1-33\nPathian cu kan beunak a hngetmi raalhruang a si; Amah in kan lamzin a tluangter. – 2 Samuel 22:33\nA caancaan ah nunnak cu raaldonak thawn tla a bang awk zik. Zaan kan it tlai deuh caan ah a thaizing zing teih thawh ding khi raaldo ding vekin a har ttuitto zik ttheu. Kan fanau pawl tlawngkai dingih thlah phah le kan hnattuannak hmun ah tikcu khel ih thlen thei ding tla mawttaw traffic jam thawn cu raaldo ding vekin a baang aw theizet.\nKan hnattuanpi asilole kan innhnen vengpa pawl in thil thupi lemlo ttukttak ttee a bangmi thu ih in buaipi le in dodal ciamco tikah raaldo vekin kan thinbaangzet thei. Suncaw ei caan ah tokham le cabuai remcaang ngah dingih cuh-awk khal khi raaldonak phunkhat si ve. Netabik ah, hnattuannak ihsin innlam tlunnak lamzin ih traffic jam khal khi innsang hnattuan ttulmi helhkamzet phah thawn raaldonak vek a si thotho.\nDavid in raaldonak hmun ah catbaang lo ih raalring teih um ringring a ttul daan cu a thei fiang nasabik cuang ding. Samuel in Israel siangpahrang thar dingah hriakculh zomi si hmansehla, Siangpahrang Saul ih thah tumnak in himnak le luatnak ngah thei dingin raaldonak hmun ah a malbik kum hra lenglo lai cu tlan le zuang in a um.\nDavid hrangah Pathian siar lo relhnak ding raalhruang khui hmun hman ah a nei lo. Asinan David hrang ahcun beunak ding Pathian a neih cu a tawk emem. Pathian thla hnuai hnakin himnak a ngah theinak ding hmun dang khui hmanah a um nawn lo.\nPathian cu tuni khal ah A minung pawl kan hrangah himnak raalhruang a si ringring ko. A baan tha pawl cu an cak, an hngetkhoh ih ziangvek raallian hman ttih ding um loin in humhim thei a si. Leilung tlun ih raalhruang sakmi tthabik ziangvek khal khi Bawipa hnakin Pathian ih fahniang pawl hrang ahcun beunak tlak raalhruang ttha an si thei lo.\nBawipa Pathian, ka himnak raalhruang Na si ringring ruangah ka lung a awi.\nNa humhimnak kulh sungah hnangam te’n cawl thei dingin in bawm aw.\nTtihphannak ka ton tikah khui hmun ah ka tlan hmaisabik ttheu?\nPathian in ka himnak hmun tthabik cu Amah a si zia ziangti’n a langter?


Burma Ram Feh Dan Ding Part 66 - Chinland Today Media\nBurma Ram Feh Dan Ding Part 66\nFalam Peng Power(Electricity)Neih Bet Dan Ding\nFalam peng thanso nak ding ngan ding a tam zet lai ih,a si nan tui tum ah cun Part 80 tiang lawng kan ngan ding kan ti zo.Tu ah hin thansonak ding ah electricity hi a thupit tuk ruang ah ka run ngan bet ding.\nKan dung ah Aizawl ihsin in run sim ih,Falam khua hrang ah KW 500 electric khawl cu a fate tuk in run ti.Kei in ka thei ko,a si nan himi hman hi harsa zet ih neih tum ding a si ih,himi hnu cu ngaihtuah leh ding a si mai ka ti.Kan dung kum 30 lai tiang maw si Falam khua ih diesel khawl cu KW 60 ih cak a si ka tizo.Aizawl ihsi in run sim dan ah cun Champhai kua mi 15000 lai umnak ah diesel electric khawl MW 2 (KW 2000) pe thei cu thirsia zuar in an zuar ih an hlon men a ti.Cucu phai lam ihsi hydro khawl electric duh tawk man awl ih an ngah ruang ah a si.\nKan nih Falam ah cun tu hi Var hydro ih power an la ih fur ah cun a zia um deuh, thal tla ah cun kan ngah lo lai a tampi an ti theu a si.Cui ruang ah diesel khawl KW 500 tal ih cak hi 2015 kum cem hlan ah neih thei kan tum ding ka ti nak a si.\nKan Tiva Pawl Kan Hmang Tha Ding\nVar hydro khawl cun KW 500 lai lawng fur hman ah a pe thei.Cule hydro power hi a man awl bik ih ngahthei mi a si ih boruak ( environment ) a ti siat lo zet ti a si fawn.Switzerland ram lian zet ah an power tul mi 65% chu hydro in an la ih,Swiss tluk ih lian si oil nei tam zet Norway cun an power tulmi 90% cu hydro in an la a si.Kan nih Chin state cu kan rel lo ding ih Falam peng hrang ah a mal bik power MW2 (KW 2000 ) tal cu kan tul sikhawh.\nFalam peng Zanniat thlangta Tlorzan lam ah maw si tiva tha zet,thal khal ih kang lo,tikhuap (dam ) tuah tul lovi power MW 2 lak thei nak a um an ti.Cule Rallon lam ih Dong va khal ah tikhuap tuah tul lovin MW 2 ngah thei nak tuah a theih ding an ti.Dam tuah a tul ah cun feet 100-300 tiang sang ih tidai dawl a tulih,sum khal a cem in boruak khal ziang maw zat a ti siat.Dam tuah tul lo nakah cun tidai luang lai hriatnak ding cu thla tidai mal lai ah feet 20 lai ih sang ,a sau lam cu a tul zat zat ih cang ( phar-wall ) tuah ding a si ih cumi tidai hriatnak cun tidai a la peng ding ih kham ih pipe bunmi in a thlang lam feet 100 maw cu hnak ih sang maw a khawh thla kei,cu cun turban pawl a tiher ding ih power a suak ding a si.\nFalam peng Lairal lam,Tibual tlang tlun lam peknak hydro tla ngaihtuah a tul ke.Cui tlunah Falam peng hmun dang khal ah hydro tuahnak tha tla kan hawl ding.Cuti kan tuah suak thei cun Falam khua le Falam peng cu kan tithangso thei tir nasa ding..reserve vek ding ih Lailun thang khal ah Surbung lam ihsi luang thla Sihhrual va tidai pawl tili fate tuah sak ih KW 60-100 maw pe thei hydro khawl fate a tuah thei ka zum.\nHydro power pekdan ding hi ka thinlung ah a rak um tuk thovi,kum ziang tik laiah khan simaw Lunglei power peknak dam cu Lunglei ih Zoen editor Pu Ellis Saidenga in a motor in in zohpi ih,cui tlun ah Teirei hydro project tla cu kei mah in Phaileng kua ihsin jeep sang in ka va zoh dah a si.\nFalam khaw tlun Vankau khal ah wind power pek tir nak ding in windmill tumpi,KW 60-100 tiang thlitha ih power pek nak khal tuah ding a si ko.\nCule Falam Target 2025 ka ti mi ah tu ih sin kum 7-8,kum 2020 hrawng ah MW 2 power nei in kan nawm phah zet ding a si.